text:
Anthony Muroni
Anthony Muroni (Perth, 6 de austu de su 1972)[1] est unu giornalista e iscritore sardu.
Biografia[modìfica | modìfica su còdighe de orìgine]
Nàschidu in Austràlia[2] dae una famìlia originària de Tresnuraghes, incumentzat a collaborare cun sas pàginas isportivas de su cuotidianu La Nuova Sardegna a s'edade de 18 annos. In su 1993 incumentzat a s'ocupare de crònaca pro su matessi giornale, diveni·nde unu currispondente pro su Montiferru. Dae su 1997, pro tres annos, coordinat sa redatzione giornalìstica de Ràdiu Planargia, emitente locale de Bosa fundada e dirìgida dae su satzerdote don Paolino Fancello. In su ghennàrgiu de su 2000 l'assument in su cuotidianu S'Unione Sarda e l'assignant a sa redatzione de Aristanis, in ue s'òcupat de crònaca niedda e giuditziària, in paris a su coordinamentu de sa pàgina de su Màrghine-Pranarza. In su 2003 lu tramudant a sa redatzione de Macumere, in ue abarrat finas a sa serrada, in su 2006. Dae su 2006, pro tres annos, colat a sa redatzione de Nùgoro de su cuotidianu casteddaju, in ue s'òcupat de crònaca niedda e sindacale. In su nadale 2008 colat a sa redatzione tzentrale de Casteddu, in ue s'òcupat de polìtica cumonale in su cabulogu. Dae s'abrile 2011 est a sa ghia de su repartu Polìtica e, in su matessi momentu, assumet sa ghia de sa trasmissione televisiva "Dentro la notizia", in direta in Videolina. Su 8 de làmpadas de su 2013 divenit diretore de su cuotidianu L'Unione Sarda[2], càrriga dae sa cale s'at a dimìtere su 9 de cabudanni de su 2016.[3] In sas matessi dies lassat fintzas sas diretziones de Radiolina e Unionesarda.it, chi aiat pigadu su 1u de ghennàrgiu de su 2014 e su 2 de martzu de su 2015.
In su 2017 est unu de sos fundadores de s'assòtziu culturale Sardos, nàschidu cun sa punna de promòvere ideas noas pro su benidore de sa Sardigna.[4][5][6]
In su 2019 curat e presentat su programma "Regionali Live", in italianu e in sardu,[7] dedicadu a sas eletziones regionales de su 2019, pro su giornale in lìnia Sardegna Live.[8]
Dae su 2019 incumintzat a traballare comente responsàbile pro sa comunicatzione de s'Ufìtziu Imprenta de s'Archìviu Istòricu e de sa Biblioteca de su Senadu de sa Repùblica Italiana.[9]
In su 2020, durante sa serradura causada dae sa pandèmia de COVID-19, presentat, in su canale suo de Youtube e in Facebook, su programma "Cronache a domicilio", una sèrie de intervistas a personàgios de annotu de sa sotziedade, de sa cultura e de sa polìtica sarda.[10][11]
Dae su 28 de freàrgiu de su 2021 presentat sa trasmissione in sardu "A intro ‘e su contu", produida dae Emmeffe comunicatzione paris a Terra de Punt pro Rai Sardigna, e trasmìtida dae su canale Rai3 cada ùrtima domìniga de su mese finas a maju.[12] Sa trasmissione chistionaiat de sotziedade e cultura in Sardigna, e sas puntadas a pustis las ant torradas a carrigare in YouTube.[13]
Dae su 1u de trìulas de su 2021 divenit su primu presidente de sa Fundatzione Mont'e Prama, nàschida in sa matessi die cun sa punna de gestire su patrimòniu culturale de importu mannu rapresentadu dae sos Gigantes de Mont'e Prama, dae s'àrea archeològica de Tharros, dae s'Ipogeu de Santu Srabadoi e dae sa Turre de Sant'Uanni, totu cantos ligados a su territòriu de su comunu de Crabas.[14][15][16]
Polìtica[modìfica | modìfica su còdighe de orìgine]
In ocasione de sas polìticas de su 2018 aderit a su partidu indipendentista Autodeterminatzione[17] de su cale divenit portaboghe, e si càndidat pro su Senadu, ma non benit eletu.[18][19]
Fatos giuditziàrios[modìfica | modìfica su còdighe de orìgine]
In su ghennàrgiu de su 2016 Muroni at retzidu una cundenna pro difamatzione, pro àere iscritu un'artìculu ligadu a un'indàgine, chi a pustis si fiat rivelada farsa, in subra de Claudia Lombardo, presidente de su Cussìgiu regionale sardu in su 2014.[20] In su 2019 sa Cassatzione at cunfirmadu sa cundenna in manera definitiva,[21] a pustis de su ricursu de Muroni, sentèntzia cunfirmada fintzas in apellu.[22]
Òperas[modìfica | modìfica su còdighe de orìgine]
- (IT) Peppino Pes: l'inedita confessione del "prete" bandito, L'Unione sarda, 2004, OCLC 799181684.
- (IT) Il sangue della festa. Mortu in die nodida, Ulìana, Ethos Edizioni, 2012, ISBN 8895226283.
- (IT) Francesco Cossiga dalla A alla Z. Il vocabolario del sardo che viveva per la politica, Ulìana, Ethos Edizioni, 2012, ISBN 978-88-95226-24-8, OCLC 795156541.
- (IT) Venticinque anni. Fatti, personaggi, interviste. Appunti sparsi di un cronista, Edizioni La Zattera, 2017, ISBN 8885586066.
- (IT) Cossiga e l'alfabeto con la K, Santelli Editore, 2020, ISBN 9788892920125.
- (IT) Venticinque anni. Fatti, personaggi, interviste. Appunti sparsi di un cronista, Edizioni La Zattera, 2017, ISBN 8885586066.
- (IT) Anthony Muroni, Mario Melis: il presidente dei Sardi, Casteddu, Arkadia Editore, 2021, ISBN 978-88-6851-326-9, OCLC 1258021853.
Riferimentos[modìfica | modìfica su còdighe de orìgine]
- ↑ (IT) L’intervista | Anthony Muroni, da Tresnuraghes al Senato una vita da comunicatore, in City&City Magazine, 7 làmpadas 2021. URL consultadu su 16 trìulas 2021.
- ↑ 2.0 2.1 Cambio alla direzione dell'Unione Sarda, Anthony Muroni al posto di Figus, in sardiniapost.it, 8 làmpadas 2013. URL consultadu su 29 abrile 2020.
- ↑ (IT) Anthony Muroni su Facebook: "Lascio la direzione de L'Unione Sarda", in sardiniapost.it, 10 cabudanni 2016. URL consultadu su 29 abrile 2020.
- ↑ Albertu Filippini, It'est s'assòtziu Sardos, in Anthony Muroni, 21 trìulas 2017. URL consultadu su 16 trìulas 2021.
- ↑ (IT) "Perché aderisco a Sardos, fuori dalla contesa partitica": Muroni "scende in campo" con l'associazione culturale, in YouTG.NET, 27 maju 2017. URL consultadu su 16 trìulas 2021.
- ↑ (IT) Sardos si presenta a Sassari, fari su malessere di una città in declino, in Ansa, 2 nadale 2017. URL consultadu su 16 trìulas 2021.
- ↑ Anthony Muroni, "Custu sero in sardu", in facebook.com, 5 freàrgiu 2019. URL consultadu su 16 trìulas 2021.
- ↑ (IT) Sardegna al voto: i risultati, gli approfondimenti e le interviste nella maratona curata e condotta da Anthony Muroni, in Sardegna Live, 23 freàrgiu 2019. URL consultadu su 16 trìulas 2021.
- ↑ (IT) Anthony Muroni a Cabras per parlare del suo libro “Venticinque anni”, in LinkOristano, 23 cabudanni 2020. URL consultadu su 16 trìulas 2021.
- ↑ (IT) ‘Cronache a domicilio’: Anthony Muroni intervista Paolo Savona, in CagliariPad, 8 maju 2020. URL consultadu su 16 trìulas 2021.
- ↑ (IT) Assessore regionale alla Sanità Mario Nieddu: “Nessuna riduzione delle terapie per i pazienti oncologici”, in Cronache Nuoresi, 16 santandria 2020. URL consultadu su 16 trìulas 2021.
- ↑ (EN) Post de presentatzione in sa pàgina de Facebook de Radio Sardegna, in Facebook, 24 freàrgiu 2021. URL consultadu su 17 trìulas 2021.
- ↑ A INTRO 'E SU CONTU, in www.youtube.com. URL consultadu su 17 trìulas 2021.
- ↑ (IT) La fondazione dei giganti batte oggi il primo colpo, in La Nuova Sardegna, 1º trìulas 2021. URL consultadu su 16 trìulas 2021.
- ↑ (IT) Fondazione Mont’e Prama: Anthony Muroni presidente, Paolo Fresu nel cda, in LInkOristano, 1º trìulas 2021. URL consultadu su 16 trìulas 2021.
- ↑ (IT) "Giganti conosciuti in tutto il mondo e scavi museo a cielo aperto": i piani di Muroni per Mont'e Prama, in YouTG.NET, 9 trìulas 2021. URL consultadu su 16 trìulas 2021.
- ↑ (IT) I candidati di Autodeterminatzione, in autodeterminatzione.it. URL consultadu s'11 martzu 2018 (archiviadu dae s'url originale su 12 martzu 2018).
- ↑ (IT) Redazione Cagliaripad, Nasce il “Polo dell’Autodeterminatzione”, Anthony Muroni è il portavoce - Politica, in cagliaripad.it, 24 santandria 2017. URL consultadu su 29 abrile 2020.
- ↑ (IT) Referendum insularità, parla Anthony Muroni: "Non era lo strumento giusto", in sardegnalive.net. URL consultadu su 29 abrile 2020.
- ↑ (IT) Condannato Anthony Muroni: diffamazione del direttore dell’Unione, in Casteddu Online, 28 ghennàrgiu 2016. URL consultadu su 16 trìulas 2021.
- ↑ (IT) Cassazione respinge ricorso di Muroni: confermata condanna per diffamazione, in Sardinia Post, 20 abrile 2019. URL consultadu su 16 trìulas 2021.
- ↑ (IT) Muroni ha diffamato Claudia Lombardo, condanna confermata in appello, in Sardinia Post, 22 santandria 2017. URL consultadu su 16 trìulas 2021.
Ligàmenes esternos[modìfica | modìfica su còdighe de orìgine]
- (SC, IT) Situ personale, in anthonymuroni.it.


c: text/html

text:
abbrancài, abbrancàre, abbrancàri , vrb Definition aferrare e mantènnere cun fortza; arrapiare, furare Synonyms e antonyms acafai, afarcai, afarrancae, aferrai, aggafai, aggarrai, agguantai, barrancai, carrabbusai; arrapare 2, furai Sentences si abbrancat a su truncu che sa edra ◊ dh'iant abbrancau e fatu dh'iant mòrrede atzogau ◊ si narat cosa dh'abbrancu! 2. no est piús domo mea, ma àrvule ruta inuve totus colant e abbrancant (G.Chironi)◊ su capedhu mi ndi dh'at abbrancau cussu piciocu! Etymon srd. Translations French saisir English to grip Spanish agarrar Italian abbrancare, aggrapparsi German mit den Krallen packen, sich festhalten.
afarrancàe, afarrancài , vrb: afarruncai, afarruncare Definition betare is manos aferrandho comente faent unos cantu animales cun is farrancas (es. gatos), betare is manos po aferrare (fintzes faendho a furadura), fèrrere, ingòllere cun is farrancas; pigare cosa cun is manos postas impare a bisura de istrégiu cofudu / afarruncaisí = acadharesiche a carchi logu cun sas manos, apilicare Synonyms e antonyms abbrancai, acafai, aciapai, afarcai, aferrai, aggafai, agganciai, aggarrai, agguantai, carrabbusai, cascarrai / furai, pigai Sentences s'intruxu portat is ungas mannas fatas po afarruncai 2. coment'e una casidhada manna, s'ísula nosta dh'ant ispérdia is crobus chi afarruncànt su mebi a fitas Etymon srd. Translations French saisir English to grip Spanish agarrar Italian ghermire, arraffare German packen.
aggafài, aggafàre , vrb: agghefare, agganfai Definition pigare cun fortza, poderare bene a manos / a manu agganfada = a manudenta Synonyms e antonyms abbrancai, acafai*, aciapai, afarcai, afarrancae, aferrai, agganciai, aggarrai, aggranfare, agguantai, carrabbusai | ctr. lassai Sentences dh'at agganfau, mi dh'at cratzau asuta, dh'at irmarmau! ◊ manus de atzàrgiu dhi aggafant is bratzus ◊ agghefat sa crucurighedha e bufat unu tzicu de abbardente ◊ mi seu agganfau a un'arrampu ma ndi seu arrutu etotu ◊ mi faghiat girare tota sa bidha teníndhemi a manu agganfada Translations French saisir, agripper English to grip, to seize Spanish agarrar Italian afferrare, ghermire German packen.
aggafiàre , vrb Definition incasciare una cosa in mesu de àteras cun fortza de dh’arrèschere, pistare o istrecare puru; fintzes inghiriare a bratzos o cun àteru una cosa po dha pigare totu Synonyms e antonyms afíere, inciassare, ingatzinai, tènnere / inchínghere Sentences sa zanna mi che at aggafiadu su pódhighe ca si ch'est serrada chentza mi ndhe abbizare Translations French serrer English to grip Spanish apretar Italian strìngere German drücken.
aggarrài , vrb: aggarrare, aggherrai, aggherrare Definition pigare cun fortza, cun manu firma, poderare Synonyms e antonyms abbrancai, acafai, acherrai, aciapai, afarcai, afarrancae, aferrai, aggafai, agganciai, aggranfare, agguantai, carrabbusai | ctr. lassare, iscapae Sentences dh'iat aggherrau a su tzugu e fiat allupendidhu ◊ iant aggherrau su serbidori e dh'iant arropau ◊ l'at aggarrau che frochedhu, furriau a s'imbesse e li at dau una bella abbinatada ◊ mi at aggarrau e iscutu a gropas de su cabadhu coment'e unu sacu Etymon ctl., spn. Translations French saisir English to grip Spanish agarrar Italian afferrare German packen.
aggranfàre, aggranfiàre , vrb Definition pigare e poderare a forte, betare is farrancas, furare Synonyms e antonyms abbrancai, acafai, aciapai, afarcai, afarrancae, aferrai, afuruncai, aggafai, agganciai, aggarrai, agguantai, carrabbusai Sentences milli e milli manos aggranfant barcas de paza subra a s'undha amiga ◊ aggrànfiat su fúbbaru, si ndhe bogat sa patadesa e lu faghet a cantos Translations French chaparder, chiper, saisir English to pilfer, to grip Spanish ratear Italian rubacchiare, afferrare German mausen, ergreifen.
astrínghere , vrb Definition acapiandho o aguantandho, tirare forte is càbudos o mantènnere istrintu, chi no fatzat giogu, no movat; acostire, bènnere o pònnere prus acanta, in istrintu; foedhandho de cosas de papare, isserrare de su corpus Synonyms e antonyms afianzare, afíere, isserrare, istrígnere / acoltziare | ctr. illalgare, illascare Sentences astringhe a forte su presorzu ca sinono si che torrat a isòrbere! 2. no astringhides a bos combidare? ◊ no astringas a inoghe ca no cherzo! ◊ su babbu si astringhet e li dat dinari ◊ mastru Conzu est astrintu a sa buteca de Pascualinu ◊ no ti astringas a mie! 3. de morisca, de superba, o cosas gai, no ndhe cheret manigadu meda ca astringhent Etymon ltn. astringere Translations French serrer, s'approcher (de) English to grip, to draw up Spanish estrechar, acercar Italian strìngere, avvicinare German zuschnüren, aneinander rücken.
atanagiàre, atanagliài , vrb: atanallai, atenatzare, atenazare, atonallai Definition istrínghere o acapiare a tonàgias Idioms csn: atenatzare un'animale = crastare cun sas tenatzas; atenazare a ccn. pro carchi cosa = dàreli a subra, brigàrelu, nàrrereli cosa 2. est atonallau de sa miséria ◊ totus dhu atenazant a dhi bogare de cabu de fumare Etymon itl. Translations French saisir ou serrer avec des tenailles English to grip with pincers Spanish atenazar Italian attanagliare German mit Zangen greifen.
istrígnere , vrb: istrínghere, istringi, stríngiri Definition acapiandho o poderandho, tirare forte is càbudos de su lióngiu, agguantare cun fortza; bènnere o pònnere prus acanta, a cracu; foedhandho de cosas de papare, isserrare de su corpus Synonyms e antonyms acoltziare, afianzare, afíere, astrínghere, isserrare | ctr. illascare, isciagai Sentences est poderandhosi sa conca e istringhendho is barras po su ferenu ◊ dèu abarru pagu a istringi su crobu! ◊ chin sa manu istringhet su frore ◊ est coment’e s’anguidha candu si bolit istringi po dh’aciapai: illiscinat! ◊ m'istringhent sa manu mandhèndhemi cun Deus ◊ tocat a tirare sa letranga e a istrínghere sa chíngia ◊ po no intèndhere su fritu s'istringhet s'isciallu in tzugu 2. istringhídebbos de prus, ca no che cabimus totugantos, sinono! Etymon ltn. stringere Translations French serrer English to grip Spanish apretar, estrechar Italian strìngere German drücken.
sidhài, sidhàre, sidhàri , vrb Definition serrare, tupare o istrínghere a forte, a friscadura, cràere, abbarrare o istare firmu Synonyms e antonyms afíere, firmai, serrai, sidhire, sizire | ctr. abbèrrere Sentences isceti sidhendi is dentis si podit istimai custu presenti ◊ dh'oliant obbrigai a oberri sa buca, ma dha portàt sidhada che balla ◊ is frécias de s'orológiu de campanili funt sidhadas ◊ sidheisí unu pagu e lasseus cantai a Mighedhu, ca si fait intendi gòcius! Etymon ltn. sigillare Translations French cacheter, serrer English to seal, to grip Spanish atrancar, sellar, cerrar Italian bloccare, sigillare, strìngere German blockieren, versiegeln, festhalten.

robotstxt: allowed

filter: keep


text:
P&A: Pregunta e arrespusta
Unu de is prus sistemas imperaus de is digeis po fai allenamentu impari est de fai scarràfius lìberus arretroghendi-sì dònnia "tot" de bàtidus/girus; eus a podi nai chi diaici ndi bessit una spècia de "discursu", chi est spassiosu poita ca unu digei sighit a s'àteru.
Q&A "Question and Answer" ddi narant in ingresu a custa manera de s'allenai e, difatis, aici est poita ca, comenti eis a podi biri in su vìdiu acapiau a custu artìculu, unu digei ndi ghetat a s'àteru sa "pregunta", imperendi unu sonu e scarrafiendi in d-una manera apitzus de sa basi; s'àteru digei, insaras, ndi ghetat s'arrespusta apitzus de sa matessi basi e apustis de su nùmuru de girus stabilèssiu agoa e ddu podit fai de manera diferentis:
- faendi sa matessi cosa chi at fatu s'àteru ainnantis po fai biri chi issu puru est àbili a fai cussa tènnica;
- faendi sa matessi cosa prus a lestru, mancai;
- faendi una tènnica prus difìcili;
- faendi una cosa mancai fàcili o scimpra ma serrendi-dda a sa sèria;
o àteras maneras de arrespundi e de si fai sa pregunta in su matessi tempus, sendi su turnu suu. Sighendi aici s'amanniat custu giogu de "Pregunta & Arrespusta" (P&A) chi est sa mellus manera de s'allenai scarrafiendi, ca faci a faci cun d-un'àteru digei chi participat a sa cosa s'apretu a fai totu is tènnicas e is cumbinassionis est mannu e sena de s'arroscimentu chi un'allenamentu a solu podit donai.
Est craru chi birendi a Dj Qbert e Zeke (QSU Champ 2010) eus a cumprendi poita "a preguntai e a arrespundi" cun is scarràfius lìberus est spassiosu meda!
Lèssicu 1.5
(sa) CUMBINASSIONI: candu poneus impari tènnicas diferentis sighendi a unu schema. In ingresu ddi narant "combo".


text:
Limbas islavas orientales
Artìculu in LSC
Sas limbas islavas orientales costitùent unu de sos tres brancos de is limbas islavas, atualmente faeddadas in s'Europa orientale. Est su grupu cun su prus mannu nùmeru de faeddadores, meda prus artu chi no su de is faeddadores de sos limbas islavas meridionales e otzidentales. Is limbas islavas orientales sunt su bielorussu, su russu e s'ucrainu; mentras ca su russinu est cunsideradu dae unos limba autònomas, dae àteros dialetu de s'ucrainu.
Sas limbas islavas orientales derivant dae unu antepassadu cumunu, sa limba medievale de sa Rus de Kiev (sos de 9-13 sèculos). Totu custas limbas sunt iscritas in tzirìllicu.


text:
Est stettia ua bella occasioni po ciccai de torrai a bivi is tempus passaus. Cummentzada giobia, sa festa de su bixinau de bia parrocchia fintzas a dominugu at biu sa collaboratzioni de meda genti. Po primus ci funti “Le compagnie del cocomero”, assotziu culturalli ka si occupada de teàtru e at criau meda momentus de spassiu po pippius e mànnus. S’idea de sa festa esti de custu assotziu, arribada ormai a sa segunda bota, ma a custa at partecipau sa Cunsulta de is giovunus puru e totu su collettivu ka si occupada de su Centru Socialli (Vico Pacinotti) de bidda. Meda genti cun meda fantasia s’esti incontrada in sa xida de sa festa.
Sa Cunsulta adi organizzau ua “Espositzioni Collettiva” donnia diri in s’aposentu mannu in sa pratza cun operàs de is giovuns artistas de Sestu e de is biddas accanta, cummenti Santu Sparau. In su propriu aposentu ci fianta espositzionis puru de biciclettas, curada dae Matteo Manunza e sa “Ciclofficina” ki tenit issu. Accanta de is espositzionis eus tentu su tzilleri popolari. Sa cosa pru manna organizzada de nosusu, de dominigu, est stettia perou “Este Baratto”, momentu de atòbiu de pippius, giovunus e prus mannus ki anti scambiau ken’è utilizai su dinai. Giogus, bistimentus, mattixeddasa, banca de su tempu anti animau is iscambius.
Po totu sa festa d’onnia diri s’assotziu “Cocomero” s’est impegnau de pottai artistas y atras cumpangias teatralli organizendi ispettaculus in su teatru e a s’acabu de custu, musica e ballu sardu fintzas a su notti cun Orlando Maxia sa primu diri e sa secunda cun s’assotziu culturalli “I Nuraghi” de bidda; sabudu inveci musica de s’assotziu “Ennio Porrino” dae Su Masu. Su teatru, in ordini de disi, at biu sa collaboratzioni de “Teatro Olata” su giobia, Elio Turno Arthemalle impàri a Emanuela Lai cenàbara. Praxiu meda est stettiu s’ispettaculu de sabuddu “Sa notti de s’unda” de Gianluca Medas, ki at contàu, impari a Antonio Marcis de “Is cumpangius”, sa notti de s’alluvioni de is annus coranta, ki at mottu genti e devastau sa bidda. Dominigu adi serrau is ispetaculus Andrea Mura, regista de bidda ki adi proiettau su filmi “Memorie del mare”.
Olleusu arringratziai specialmente Raul e Monica de s’assotziu “Le compagnie del cocomero” po totu su traballu e su tempu dedicau po trasformai sa bidda ind’unu logu pru bellu de bivi. Sicuramenti arringratziaus puru totu is personasa ki anti collaborau e aggiudau meda, cummenti su pittori de bidda Francesco Pitzanti ki s’esti impegnau po oberri is domus campidanesas de tzia Claudia Sechi, de sa Famiglia Pili, y adi organizau sa mostra fotografica “Tra ieri e oggi” e contàu s’istoria de su bixinau de bia parrochia a totus is interessaus e totu is artistas ki anti collaborau. Po acabai gratzias puru a is artistas ki anti fattu u’atru murales aintru de su bixinau torrendi gratziàs a kini prima biviat in su bixinau.
Antonio Cardia
(Presidente Consulta Giovani di Sestu)


text:
Sandino
€14.90
Augusto Nicolás Calderón Sandino (Niquinohomo, 18 de màiu 1895 – Managua, 21 freàrzu 1934), rivolutzionàriu de su Nicaràgua, leader de sa resistèntzia cuntra sa presèntzia militare de sos Istados Unidos de Amèrica in su Nicaràgua intr'e su 1927 e su 1933. At imbentau sa "guerrilla" cuntra a is esèrtzitos professionales.
A pustis de sa retirada de is forzas armadas USA peleat cuntra de su generale Anastasio Somoza García, cabu de sa Guardia Nacional, su ditadore nou.
Est istadu bocidu, imparis a su frade, dae sa Guardia Nacional a Manàgua.


text:
Batasuna
Batasuna (in Euskara/Basku pro:Unidade) esti unu Partidu Basku.
In su 1978, acoa sa fine de su dittadori Franco Baskos fundanta Herri Batasuna (Partidu Populari,HB) unu Partidu de Manca, dae su 2001 su Partidu si tzerrida Batasuna. In su 2003 esti istetiu in Ispanja controidu, epuru in sa Biddas Baskas et Navarra Batasuna esti sempri attiva. Pro kustu motivu unu giuighe Fernando Grande-Marlaska adha in frianzu 2006 un attera bolta controidu su Partidu, ma puru pro acorrai su Kongressu de su Partidu in Bilbo.
In Frantzia Batasuna esti unu Partidu politiku legali.
Si narada ka su Partidu esti su bratzu drestu de su grupu terroristiku basku ETA. Apusti de controllus finantziaris et pro una léze noa, (Ley de Partidos de su 2002)su 27 Martzu 2003 su Partidu fiat istetiu controidu dae sa léze ispanjola.
Pro sa EU Batasuna esti un acantu de s'ETA, pro kustu su partidu et totus atteros acantu de Batasuna funti istetius controidus.


text:
Suitzìdiu
Artìculu in LSC
Su suitzìdiu (de su latinu suicidium, dae sui caedere, 'si ochire sene matessi') est s'atu de si dare sa morte de manera voluntària, critèriu chi, duncas, escluet sos màrtires, sos gherradores in una gherra o sas vìtimas de un'intzidente. S'inclusione o no de s'eutanasia a intro de su suitzìdiu est cuntierrada, sende chi partit de sa pròpia boluntade de mòrrere, ma s'atzione o no evitamentu dda cumprit un'àtera persone. Sos motivos pro su suitzìdiu sunt diversos, ma si podent agrupare suta unu matessi denominadore: sa farta de sentidu de sa vida. S'Organizatzione Mundiale de sa Salude inditat ca prus de unu millione de persones si ochint onni annu, e chi est una de sas càusas printzipales de morte intre sos giòvanos e sos mannos minores de 35 annos.[1] S'istimat chi cada annu si produint intre 10 e 20 milliones de intentos de suitzìdiu non fatales a banda de totu su mundu.[2]
Sa bisura dominadora de sa meighina moderna est chi su suitzìdiu est unu problema de salude mentale, assòtziadu a fatores psicològicos comente pro esempru sa dificultade de bìvere cun una depressione, unu patimentu o timoria ineludìbile, o àteros istrobos e pressiones mentales. A bortas s'interpretat unu tentativu de suitzìdiu comente unu "tzèrriu de agiudu" e atentzione, o un'espressione de disisperu e su disìgiu de si nche fuire, e non comente unu tentativu autènticu de mòrrere. Sa majoria de cuddos chi intentat de si ochire no l'otenet a su primu tentativu; sos chi prus a tardu tenent un'istòria de tentativos repìtidos tenent una probabilidade significativamente prus arta dae s'ochire cun sutzessu.[3]
Mancari siat istadu sugeridu chi sos animales no umanos si podent ochire issos e totu, su cunsensu sientìficu est chi sa manna majoria de ispètzies mancant de sas capatzidades cognitivas pretzisas pro cunsiderare sa possibilidade de pònnere fine a sa vida issoro.
Sa Sardigna est una de sas regiones cun prus artos tassos de suitzidiu in Itàlia, impare a su Südtirol e a sa Badde de Aosta.[4]
Notas[modìfica | modìfica su còdighe de orìgine]
- ↑ CIS: UN Body Takes On Rising Suicide Rates, in rferl.org.
- ↑ Bertolote JM., Fleischmann A., Suicide and psychiatric diagnosis: a worldwide perspective., in World Psychiatry, nº 16946849.
- ↑ Shaffer D., The epidemiology of teen suicide: an examination of risk factors., in J Clin Psychiatry, nº 3047106.
- ↑ Suicidi - popolazione di 15 anni e oltre, in dati.istat.it.


text:
Est s’Annu Nou: Bonos printzìpios e menzus fines!
Est s’Annu Novu:
Bonos printzìpios e menzus fines!
Cuncòrdia a sos Sardos, cultura manna, sarda e de su mundu, abilidade e bonucoro, corazu, onestade, contipizu e fortuna.
Trasportos bundantes e baratos,
pro nois e pro sos istranzos,
turismu securu e bellu,
industrias sanas, pro s’isvilupu, inquinamentu nudda,
ne armas de su dimòniu pro ochìder zente, e chi non benzat su nucleare.
Ocupatzione e pane pro totus,
chi siat bonu,
anzones grassos e mannaleddos, chin cada frùtura e ortalìssia, mai nos manchet s’agricoltura.
Sos emigraos, torrae totus,
a s’àtera Pasca bos isetamus, torrae ricos, sanos, alligros.
Sa Regione: chi dae mala si facat bona. Est s’Annu Nou:
Bonus prlnclplus e mellus finis!
(1981, dae Migheli Columbu, ollolesu e president de su Partidu sardu)


text:
Guadalupa
Coordinatas: 16°15′N 61°35′W / 16.25°N 61.583333°W
Artìculu in LSC
Guadalupa (in frantzesu e ufitzialmente Guadeloupe, in crèolu Gwadloup) est un'ìsula e un'artzipèlagu chi format una regione e dipartimentu ultramarinu (DROM) frantzesu. Posta a manu de sas Antillas Minores, intre su mare de sos Caràibes in s'ovest e s'otzèanu Atlànticu in s'estu, est istesiada dae sas ìsulas de Montserrat e Antigua, in su norte, pro mèdiu de su passu de Guadalupa, e de Dominica, in su sud, pro mèdiu de su passu de Dominica. Est cussideradu regione ultraperifèrica de s'Unione Europea. Su cabulogu est Basse-Terre, in s'ìsula omònima, si bene sa tzitade printzipale est Pointe-à-Pitre, in s'ìsula de Grande-Terre.
Su nùmene Guadeloupe est sa versione frantzesa de s'ispagnolu Guadalupa, sende chi Columbu, cando fiat isbarcadu su 14 de santandria de su 1493, aiat numenadu s'ìsula Santa María de Guadalupa de Estremadura, in onore de su monastèriu omònimu in Estremadura.
S'artzipèlagu tirat a 1.628 km² e contat unos 400.736 bividores. S'ìsula de Guadalupa est formada dae duas partes, Basse-Terre e Grande-Terre, ischirriadas dae unu canale istrintu naradu la Rivière Salée, est a nàrrere, "su riu salidu", chi dat a s'ìsula una forma de mariposa. Basse-Terre, chi de fatu est sa prus arta, tenet unu rilevu aspru e vulcànicu, cun unu vulcanu ativu, sa Soufrière. In càmbiu, Grande-Terre, chi est sa prus minore, presentat montigros retundos (narados "mornes") e pranuras mannas. S'artzipèlagu de Guadeloupe incluet sas ìsulas a curtzu de La Désirade, Les Saintes e Marie-Galante.
Conca a norte, Saint-Barthélemy e sa parte frantzesa de s'ìsula de Saint Martin fiant inclùidas issas e totu in su dipartimentu de Guadalupa, ma su 7 de nadale de su 2003 custos duos territòrios ant detzìdidu peri referendum de di fàghere colletividades ultramarinas, istatutu chi est istadu adotadu ufitzialmente su 22 de freàrgiu de su 2007.


text:
Ìtriu
Artìculu in LSC
S'ìtriu est un'elementu chìmicu su sìmbulu de su cale est Y e su nùmeru atòmicu est 39. Est unu metallu de transitzione de su grupu 3 de sa tàula periòdica e de su grupu de sas terras raras. Est istadu iscobertu dae su chìmicu finlandesu Johan Gadolin in su 1794, essende su primu elementu de sas terras raras in èssere iscobertu. In natura si l'agatat in abundàntzia in sos minerales bastnäsite-(Y) e xenotime-(Y), dae sos cales s'otenet. Tenet importantes aplicatziones in sa sotziedade atuale, unu los agatat a su làser YAG (isgranadu sintèticu de ìtriu e allumìniu), puru impreadu in giojeria comente a sustitutu de su diamante; in su supercondutore YBa2Cu3O7; in sos dìodos emitidores de lughe o LED biancos; in sos ischermos de cristallu lìchidu o LCD e in sos ischermos de plasma.


text:
Çatal Hüyük
Coordinatas: 37°39′36″N 32°45′12″E / 37.66°N 32.753333°E
Çatal Hüyük est una tzitade neolitica de s'Anatolia, in Turchia, fundada in su 6500 a.C.. Sa tzitade est istada iscoperta dae sos archeologos a sa fine de sos annos 1950, dapoi in su 1961 e in su 1965 at iscavadu s'archeologo James Mellaart.
s'Urbanistica[modìfica | modìfica su còdighe de orìgine]
In sa zittade de Çatal Hüyük sas domos sun attaccadas a pare e sa copertura est a terrazza. A sas domos s'intraiada pro su pius dae sas terrazzas, su cullegamentu a terra avveniat pro mesu de una iscala chi si podiat ritirare. Tra una domo e i s'attera bi fin sas cortes inue bi fit su bestiamine: crabas e airveghes. Sa terrazzas fini meda importantes pruite in cue si faghian guasi tottu sas attividades de domo e in pius fit su puntu de passazzu pro andare dae una domo a s'attera. Custa organitzazione urbana, cun sas domos chena jannas a pianu terra, fit unu sistema de difesa dae attaccos o intrusiones de omines o animales.
sas Domos[modìfica | modìfica su còdighe de orìgine]
In Çatal Hüyük sa' domos fini divisas in duas cameras. In sa pius manna, in centru, bi fit su foghile e in tundu sos sezzidosos e pianos rialzados pro drommire, in d'unu muru bi fit su furru pro cogher su pane e i sos alimentos. Sa camera minore fit usada pro conservàre sa provvistas de su manigu. In zertas cameras sun istados agatados muros decorados cun pinturas e bassorilievos supra su ghiju, e fortsis custas fini dedicadas a cultos religiosos. Tra sos repertos sunu de signalare sas ceramicas e sos oggettos in pedra, subra tottu ossidiana, chi fit bundante in cussa regione.
su Cultu 'e sos Mortos[modìfica | modìfica su còdighe de orìgine]
Sos abitantes de Çatal Hüyük sepultaian sos ossos de sos mortos, mascios e feminas distintos, sutta su lettu. Pero, prima de esse sistemados intro 'e domo, sos cadaveres benian lassados a s'aria pro chi sos unturzos apperen devoradu sa petta. Custu sistema est usadu ancora in India e in Persia, inue sos mortos sunu lassados in sas Turres de su selenziu.


text:
ànca , nf Definitzione in sa carena, s’arremu longu chi, de su pei a sa nàdiga (in is animales a bàtoro peis, duas de su pei a sa pala) dh’aguantat e dha faet camminare: est mescamente sa parte de mesu, tra su pei e sa còscia / min. anchita, ancutza, anchighedha Sinònimos e contràrios camba Maneras de nàrrere csn: sa mela de s'a. = su pische de s'anca, su piscioni, su músculu prus mannu de sa camba, itl. polpàccio; sa cannedha de s'a. = s'ossu prus mannu de sa camba, su chi andat de su pulsu a su genugu; istare in ancas = abarrai istrantaxu; rèzeresi in ancas = aguantai istrantaxu; dòlere s'a. (nadu in suspu) = istai mali, tènniri abbisóngiu (nau fintzas pro su contràriu); parare s'a. a unu = fai s'ancada o s'ancheta pro dhu fai arrúiri; èssere un'a. (nadu de zente, in suspu) = èssiri in medas; fàghere de ancas = mòviri is cambas; betare a. a unu = bíncherelu in carchi cosa; tzacàreche s'a. in… = pònniri manus apitzus de… po ndi aprofitai Frases su cristianu zughet duas ancas e bi at animales puru gai: àteros ndhe zughent bàtoro ◊ si est sétidu in terra a ancas a rughe ◊ de sa debbilesa no si rezet in ancas 2. no bi cheres tue pro betare anca a issa! ◊ si girant che fógliu ambas a dresta e manca, niunu lis betat anca ca sunt acadhionadas (G.Ruzzone)◊ cussu za ndhe tenet de cosa: no siat chi li dofat s'anca, puru!…◊ su prúghere bi est a mes'anca ◊ zente chi betaiat anca a isse, murghindhe, no bi ndhe aiat! 3. odheu, comente faghet a baliare cussos pisedhos: tantu za sunt un'anca!…◊ cussu che cheret tzacare s'anca in sa Comuna, pro bi mossigare! Sambenados e Provèrbios smb: Anca Terminologia iscientìfica crn Ètimu ltn. anca Tradutziones Frantzesu jambe Ingresu leg Ispagnolu pierna Italianu gamba Tedescu Bein.
ànca 1 , cng: anchi 1 Definitzione narant ca, narant chi: foedhu chi s'impreat coment’e cng. prus chi no coment'e forma vrbl. Sinònimos e contràrios nachi Frases po anca sanare sos males sunt annados in pultzessione ◊ m'iant arrestau anca femu sumbulladori ◊ ita anca s'at a cicai, a nosu!…◊ una borta in vida anca dh'est capitau ◊ is iscribbas fiant atentus po anca biri su chi iat a fai Gesús ◊ ite anca n'ischis? ◊ de comente ti creia, pro anca èssere su megnus, bio chi ses canàglia! ◊ cussu anchi teniat in Budhusò tancas cun bacas e cuadhus ◊ sa sorri anchi nci at bogau s'isposu Ètimu srd.
ànca 2 , cng Sinònimos e contràrios anchi* Frases anca tèngiast un'iscólliu!
ànca 3 , avb: anche, anchi 2 Definitzione anch'e… = a nchi de… aundi est (seu, ses), acanta de…, sa ’e…; a s'anca de… = a sa parte de… Sinònimos e contràrios ainche, anta 2, aundi Frases a isse l'ant postu anca essiat s'ómine chin su dinare ◊ pariat benendi anca fuia dèu ◊ est punnendi a su logu de anca nemus torrat ◊ bentu, sula is nuis anca seu dèu! ◊ andai anche funt is tiaus! ◊ tui no iscís anche acabidai su dinai ◊ andhamus a bufare anca Fiore ◊ est andau anca de un'ómini ch'iscít cosa meda ◊ sedha su burricu ca andas de anca est babbu tuo! ◊ de anca tue ses annanno deo seo torranno! 2. tocat a nci artziari in d-un'iscalera de anca si bit sa bidha ◊ nascit apalas de su monti de anca nascit su soli ◊ de anca ses benendu? 3. dèu bandu anch'e su síndigu ◊ est anch'e tziu miu ◊ Maria si acatat anch'est Gesús Ètimu srd. Tradutziones Frantzesu où, chez Ingresu near Ispagnolu donde Italianu dóve, prèsso Tedescu wo, bei.
ànca 4 , avb Sinònimos e contràrios fena, galu 1 Frases mi nci anca seis essius infangaus fintzas a bruncu in dogna sorti de pecau (Scomúniga)◊ est anca piticu.


text:
Custu fine chida sa de XIII editziones de "Vini di Coros" e Monumentos Abertos in Usini
USINI (SS)- S'at a fÓghere in sas dies de su 28 e 29 de maju sa manifestatzione enologica "Vini di Coros", a su cale ant a partetzipare 103 produtores e 152 campiones de binu pro sa gara, chi ponet in giogu sos binos de su territ˛riu de su Coros. SÓpadu sero a sas 5.30 de sero, b'at a Ŕssere fintzas unu cunvegnu in subra de su Vermentinu. No at a mancare sa musica e sos monumentos de importu prus mannu ant a Ŕssere a disponimentu de sos visitadores: sas crŔsias, sa domo de sa famýlia Diaz, sa domo Derosas.
In sa foto: sadd˛viu de sos organizadores cun sos mŔdios informativos
Commenti


text:
Chida
Articulu in logudoresu
Sa chida (o xida in campidanesu) est unu gruppu de dies o una divisiòne de unu gruppu prus mannu comente su mese o s'annu.
Sas dies de sa chida in sardu logudoresu sunt: lunis, martis, mercuris, joja, chenabura, sapadu, dominiga. In campidanesu sunt: lunis, martis, merculis, jovia, cenabra, sabadu, dominigu. Est evidente chi tzertos nomenes derivant dae su latinu: "sa die de sa luna" (lunae dies), "sa die de Marte" (Martis dies), "sa die de Mercuriu" (Mercurii dies), "sa die de Jove" (Jovis dies). Chenabura/cenabra podiri benni de su latinu coena pura, sa cena sacra prima de su sabadu po is ebreus. Sabadu/sapadu est de origine ebraica (dae su fueddu ebraicu shabat) e dominiga/dominigu est de origine cristiana (dies dominica: "sa die de su Segnore").


text:
A cura di: Pier Paolo Pancotto
La mostra
Fondazione Nicola Del Roscio | La Fondazione, presenta il suo quinto progetto espositivo: una mostra appositamente concepita per gli spazi di via Francesco Crispi 18 dall’artista Nico Vascellari (1976, Vittorio Veneto, TV), a cura di Pier Paolo Pancotto.
Mostre personali (selezione) : MAXXI | Museo nazionale delle arti del XXI secolo, Roma (2018); Palais De Tokyo, Parigi (2017); Whitworth Art Gallery, Manchester (2016); Accademia di Francia - Villa Medici, Roma (2016); Estorick Collection, Londra (2016); National Gallery of Arts, Tirana (2015); Museion, Bolzano (2010); Museo MAN, Nuoro (2007); Skuc, Lubljana (2006).
Mostre collettive (selezione): 58. October Salon, Biennale di Belgrado (2021); 15a Biennale di Lione (2019); 12a Biennale di Architettura di Venezia (2010); Manifesta 7 (2008); 15a Quadriennale di Roma (2008); 52a Biennale di Venezia (2007).
Tra le principali Istituzioni in cui il suo lavoro è stato incluso: Museo del Novecento, Milano; Fondation Beyeler, Basilea; Riga Art Space, Riga; La Maison Rouge, Parigi; MAK, Vienna; Kunsthaus, Graz; SongEun Art Space, Seoul; ZKM, Karlsruhe; La Casa Encendida, Madrid; Artoteque Maison Du Livre, De L'image Et Du Son François-mitterrand, Villeurbanne; Espace de l'Art Concrete, Mouans-Sartoux; Palazzo Reale, Milano; Fondazione Sandretto Re Rebaudengo, Torino; CSW, Varsavia; PinchukArtCentre, Kiev; Le Magasin, Grenoble; Wysing Arts Centre, Cambridge; EACC, Castelló; MART, Rovereto; Museo Pecci, Prato; Palazzo delle Esposizioni, Roma; MAMBO, Bologna. Tra le principali collezioni permanenti in cui il suo lavoro è stato incluso: Deutsche Bank, Milano; Macro - Museo d'Arte Contemporanea Roma, Roma; MAXXI | Museo nazionale delle arti del XXI secolo, Roma; Museion, Bolzano; Julia Stoschek Collection, Düsseldorf; Coppel Collection (CIAC), Città del Messico; Whitworth Art Gallery, Manchester; MUSAC - Museo de Arte Contemporáneo de Castilla y León, Leon.


text:
Aba
Articulu in logudoresu
Cumpostu lìcuidu ki tenet sa molecola formada dae duos àtomos de idrogeno e unu de ossìgenu, netzessàriu pro protzéssos kìmicos meda siat in su mundu orgànicu ki in cussu mineràle.
S'aba leat formas diversas in sa naturalesa. A s'istadu solidu est nodida comente biddìa o astragu, a s'istadu gassosu est connota comente papore acueu. Sunt connotas finas ateras duas formas solidas, sa de s'astragu bidriosu e sa de su solidu amorfu, no cristallinu, simizante a su 'idru.
A subra de tzertos balores de temperadura e pressione (nados criticos), ki sunt pro s'aba 647 K e 22,064 × 106 Pa, s'aba etotu nk'intrat in d'unu istadu nadu supercriticu, in ue aunidos de aba ai s'istadu simil-licuidu curren a intro una fase de simil-papore.
S'aba pesante est aba in ue sos atomos de idrozenu sunt bistados sostituidos dae su deuteriu, s'isotopu sou ki at pesu atomicu 2 uma. Su cumportu kìmicu sou est azummai uguale a su de s'aba; agatat aplicu comente mediu pro allentare sos neutrones emitidos dae sa fissione nucleare.


text:
Grèghia Antiga
Artìculu in LSC
Cun su trèmene Grètzia antiga o fintzas Grèghia antiga s'identìficat sa tziviltade chi si fiat isvilupada in sa Grèghia continentale, in Albania, in sas ìsulas de su Mare Egeu, in sas costeras de su Mare Nieddu e de sa Turchia otzidentale, in Sitzìlia, in sas zonas de costera de s'Itàlia Meridionale (complessivamente denominadas a pustis Manna Grèghia), in Nordàfrica, in Còrsica, in sas costeras orientales de Ispagna e sas meridionales de sa Frantza.
Sa cultura grega, mancari sa cunformatzione geogràfica de su continente favoriat s'iscera de plùrimas unidades polìticas indipendentes (sas poleis), est istada unu fenòmenu omogèneu, chi at interessadu totu sas gentes ellènicas, acomunadas dae sa matessi limba. Sa cultura grega atibiaiat meda importu a su chirca de connoschèntzia e de sa beridade. Pro sos gregos s'acostare a sa beridade sinnificaiat s'acostare a sa divinidade; duncas atibiaiant unu valore casi religiosu a su connoschimentu e a sas sièntzias. In custu cuntestu sos antigos gregos aiant intuidu s'importu de sa matemàtica in sa chirca de unu connoschimentu prus pròssimu a sa beridade. Custu diat ispricare comente sa tziviltade grega siat resissida, in su giru de pagos sèculos e cun una populatzione limitada in nùmeru, a imbàtere notèvoles traguardos in sa filosofia, in sa matemàtica e in sas sièntzias.


text:
Gallery fotografica: Orobica – Real Meda [13-05-2018]
Foto e immagini sportive della partita di Serie B, girone B, tra Orobica e Real Meda disputata in data...
Gallery fotografica: Real Meda – Milan Ladies [06-05-2018]
Foto e immagini sportive della partita di Serie B, girone B, tra Real Meda e Milan Ladies disputata in...
Gallery fotografica: Real Meda – Azalee [25-03-2018]
Foto e immagini sportive della partita di Serie B, girone B, tra Real Meda e Azalee disputata in data...
Gallery fotografica: Real Meda – Atletico Oristano [18-03-2018]
Foto e immagini sportive della partita di Serie B, girone B, tra Real Meda e Atletico Oristano disputata in...
Gallery fotografica: Real Meda – Caprera [04-02-2018]
Foto e immagini sportive della partita di Serie B, girone B, tra Real Meda e Caprera disputata in data 4...
Gallery fotografica: Real Meda – Inter [23-12-2017]
Foto e immagini sportive della partita di Serie B, girone B, tra Real Meda e Inter disputata in data...
Gallery fotografica: Real Meda – Orobica [14-01-2018]
Foto e immagini sportive della partita di Serie B, girone B, tra Real Meda e Orobica disputata in data...


text:
Cuntierra usuàriu:Ptbotgourou
Saludi Ptbotgourou, beni beniu in Bichipedia, s'enziclopedia lìbera!
Po incumentzai a ajudai, castia po primu su tutorial e sa pagina de ajudu. Castia cali funti is cincus regulas mannas ki funti is fundamentus de Bichipedia. Castia beni de sçoberai un'allominju (nickname) ki andada beni cun su ki narada in custa pagina po su nomini utenti (si d'olisi cambiai pregunta a unu check user).
Cuntrolla ita podis ponni e ita no podis ponni in Bichipedia e arregorda:
- no podis introdusi materiali ki est assigurau cun su copyright - si olis introdusi unu traballu de tui ki asi jai postu in paperi o in su web, prima si depisi scriri una litera cumenti esti spiegau innoi
- s'artìculu depid essiri in lingua sarda e no depidi essiri de pati.
Si ti serbidi ajudu pregunta su sportellu po is informatzionis, kistiona cun d'unu aministradori, in chat o puru cun d'unu bichipedianu chi bisi collegau candu sighis is ùrtimas modìficas.
Po firmai is interventus tuus in is paginas de is discussionis ponidì a ligi: a ita serbidi sa firma e impera su tastu chi bisi in pitzus.
Beni beniu fintzas de pati mia e, si tenis bisonju de ajudu, no timasta a mi cicai. A si biri, --Elcaracol 18:53, 28 Cab 2008 (CEST)


text:
giovedì 11 marzo 2010
Vincenzo Porru e la lingua sarda: “Dall’analisi filologica alla necessità di una sua più ampia valorizzazione”
Villanovafranca, Museo Civico, 24 maggio 2008, h. 17,00.
MAURIZIO VIRDIS
Su de avvalorai sa lingua (sa lingua sarda po su chi s’interessat a nosu) est sempri una pregunta chi dognunu si ponit e chi est diffìcli a dhi donai una respusta, una sceda precisa. Si narat medas bortas chi sa lingua est s’identidadi de unu pòpulu, de una natzioni, de una cultura. Eja, podit andai beni puru: perou toccat a pentzai cun cuntivìggiu bonu itta bolit nai custu binòmiu ‘lingua – identdadi’. Giai sa paràula e su cuncettu de identidadi est carchi cosa chi no est fàcili a definiri, ca s’identidadi no est una cosa tèttera e cìrdina, ma imbècias est una cosa prus modhitza, est carchi cosa chi càmbiat e chi s’indullit a dogna situatzioni chi mudat, est carchi cosa chi si fràigat dì appusti dì, e chi andat fraigada arregollendi materiali de manera chi mudant is tempus, is pensus, s’istoria: s’identidadi est prus su fràigu de sa domu chi no sa domu giai fraigada, est s’istòria de nosu (de nosu cummenti personas singularis e cummenti soggettu collettivu) est s’istòria, nau, chi si contaus a nosu etottu, circhendinci unu sentidu e unu balori, unu significau: cun sa punna de dh’interpretai custa istòria.
Si est aicci toccat a pensai fendu a proas. Est deddiora immoi su tempus candu si pensàt de manera deretta e sintzilla chi s’dentidadi de una natzioni fessit arrimada pruscatottu in sa lingua sua; ma immoi scieus puru chi cust’idea est issa etottu una costrutzioni istòrica chi s’est cumintzada a fai a metadi de su Settixentus e chi s’est affortziada in s’Ottixentus e in sa prima parti de so Noixentus. Ma innanti no fiat stèttiu aicci, no in su mediuevu, no in s’edadi de su Rinascimentu e in su Sescentus. Sa lingua cummenti identidadi no est unu fattu chi si potzat nai ‘metafìsicu’ o ‘apodìtticu’, ma est stèttiu unu scèberu culturali de s’istòria, e de s’istòria de sa modernidadi, accappiada strinta a cussu fattu chi si narat laicizazioni de sa cultura, sa lingua cummenti identidadi, in tottu custu, at pigau meda de su logu chi innanti teniat sa religioni, sa devotzioni a su santu de sa bidha o de su rennu, s’est posta in su logu innoi innanti ’nci fiat sa fidelidadi a su rei o a su sennori feudali.
Nadu custu, no est chi deu bolla nai chi sa lingua no est de importu meda po sa chistioni de s’identidadi, ma toccat a dha pentzai cun sentidu de oi, de una modenidadi prus modhi, post-moderna s’iat podi nai puru. Sinono s’arriscu est cussu de fai de sa lingua una pandela sbuida, mancai a colori spramau ma chene sustàntzia bera, casi casi su chi s’iat nai unu ‘fetìccio’. E d’àttera banda scieus e beni puru chi dhoi at pòpulos chi tenint sa lingua insoru, chi ’ndi tenint appentu meda e no ’nci ollint renuntziai, perou chi dha maniggiant che unu trasti antigu e bellu, ma arrimau scarèsciu ind unu furrungoni de domu, una lingua chi infinis e in fattus no imperant e no chistionant prus; e dhoi at puru gentis chi fuedhant una lingua, unu dialettu, unu linguaggiu tottu suu, ma chi no si ponint nemmancu peruna chistioni o problema de identidadi: aicci est e aicci sighint.
Sa lingua no deppit e no podit essi unu fattu meru de differentziatzioni, una manera e una pandela po essi a dogna costu diversus de is attrus: iat essi una tontesa o una simpresa de pippius. E insandus provaus a dhas circai is arrexonis po deppi avvalorai sa lingua sarda. Prima ’e tottu creu chi custas arrexonis siant postas in sa semàntica tenta in consideru e in sentidu prenu e crompiu. Infattis dogna lingua pratzit s’univesu e su continuum de tottu su chi podit essi significau (l’univeso del significabile) a manera sua pròpia e a gèniu suu, chene currispondèntzia cun nisciuna attra lingua. No est cosa de pagu custa, mancai no pargiat de manera deretta. Infattis custa pratzidura a gèniu suu de su significabili, de s’universu de su significau bolit nai una mirada pròpia appitzu ’e su mundu, un’attra manera de dhu scumponni e de dhu torrai a cumponni su mundu, un’attra manera de dhu maneggiai e de dhu tenni a contu suu. Unu mundu chi s’acciungit a un’attru ponendisì a su costau de issu chene dhu fai sparessi. Scieus tottus cali difficurtadi ’nci siat a furriai paraulas o allegas de una lingua a un’attra, scieus tottus chi dogna traduttori est unu traidori; scieus chi unu fuedhu no sempri tenit s’uguali currispundenti giustu giustu ind un’attra lingua. Ma custa traitoria podit essi bortada in fattu bonu e positivu si scieus is duas linguas ambuduas; sa traitoria dhoi at scetti si no connosceus sa lingua de aundi s’est tradusendi ma scetti cussa de sa tradutzioni e si si fidaus de su tradusidori/traidori. E scieus beni fintzas chi sa scera de is sinonimus de una lingua no s’aggualat a sa scera de un’attra lingua e chi dogna lingua tenit su contu suu de isceras e mancai de is ischissuras de sinonimus cosa sua. Insandus, maniggendi duas linguas, est cummenti de ai trassau andalas diversas in sa pròpia cussòrgia: sa cussòrgia est sempiri cudha, ma passendinci po andalas diversas, podeus biri e si podeus accattai de cosas diversas chi in àtteru modu no iaus a biri.
E tottu custu chene contai de is imprentas vocalis pròpias e pretzipas de una lingua, is arretumbus chi ’nci funti aintru sonus e significaus e de tottu is giogus chi si podint fai imperendi custas corrispondèntzias. E chene contai ancora s’architettura morfològica pròpria de una lingua.
Creu chi custa siat s’arrexoni principali de si deppi pigai incuru e pedinu de una lingua menatzada de sparessi, de dha deppi cussiderai una sienda culturali de cabbali, e mannu puru.
Ma toccat a bi puru itta di olleus fai de una lingua. A nai scetti de dh’olli sarvai bolit nai pagu, ancora. A dha sarvai poitta?, po ’ndi fai itta? Is arrespustas chi si podint torrai a custas dimandas podint essi prus de una. ’Nci podit essi chini dh’iat bolli posta a su pròpriu pari de is linguas prus mannas e de importu prus antigu e isperimentau, litterariu, a su pròpriu pari de una lingua ufficiali; e a dha imperai po dogna bisongiu chi una lingua potzat cuberri, ca scetti deaicci sa lingua podit mattuccai. Ma ’nci podit essi puru chini dha ollit cunservai scetti po s’aregodu de unu tempus passau chi si bolit sighiri a mantenni, insomma chini dha bolit po mantenni relatzionis mancai de medida pitticca, ma chi, in su pròpiu tempus, stringint alliòngius importantis de amighèntzia, de istima e de affettu, de solidariedadi aintru de una comuna, de una bidha, de una cussòrgia. Nadu de manera prus sapia, is chi pensant aicci iant bolli abarrai in sa chi si narat situatzioni de ‘diglossia’, innoi linguas e codixis linguisticus diversus serbint po funtzionis diversas, una lingua est sa lingua ufficiali e pròpia de materias prus artas e imparadas, e s’attra lingua est sa lingua familairi: e est custu chi interessat pruscatottu a chi pensat deaicci, ca po issu sa sardidadi est totta in sa familiaridadi e in sa familiaridadi scetti s’arreconnoscit comment’e sardu, e si s’islàccanat de ingunis sa sardidadi e sa lingua sarda no est prus issa, e duncas no dh’interessat prus.
No bollu nai nudha appitzu de custu, dognunu de custus scioberus podint tenni sensu e arrexoni, si dhus pigaus po sei e po su chi funti. Funti ambuduas ideas e assentus de pensai ambus lìcitus e leggìttimus e chi tenint derettu de ’nci essi e d’esìstiri. E mancai s’iat deppi porrogai sa popolatzioni po sciri cali cosa siat sa chi po issa andit mellus, e duncas cali polìtica culturali e linguìstica s’iat deppi isterri e sighiri.
Si deppu nai su pensamentu miu perou, deu m’ia ponni a mesu trettu de custus assentus. Sa lingua prima ’e totu andat fuedhada, e fuedhada a fittianu, deppit essi su mèdiu d’espressai sa vida, is sentidus, su coru e s’arrexonu de dogna dì, de s’esitèntzia sintzilla e pràtica: ca sinono sa lingua abarrat una cosa allena e istesiada. Ma custu, a contu miu, no podit abbastai, poitta ca a dha lassasi deaicci iscappa sa lingua, issa si ’nci andat affainu chene càstiu e chene contivìggiu. De custa manera sa lingua iat abarrai parada a s’arriscu de ammesturai su binu suu cun acqua allena, de perdi su chi est su pertzipu suu; cumintzendu de cussu fenòmenu chi seus biendi oi in dì e chie est cussu de sa ‘rilessificatzioni’: est a nai cussu fenòmenu de portai inintru de sa sienda lessicali sarda peràulas e espessadas pari pari de s’italianu. No seu nendi chi bisòngiat essi ‘puristas’, ma si s’arrexoni principali de chistiri e agguardai una lingua est cussa chi appu giai nau innanti, cussa de sa pratzidura ispeciali de is significaus in s’ispàtziu mannu ma chene fromma de su chi podit essi significau, insandus su de parai troppu sa lingua a fronti de su chi dh’est allenu, iat podi bolli nai de arrui in s’arriscu de dhi fai perdi custa propiedadi sua e de s’agattai nosus istràngius, mancai fuedhendi sa lingua nostra, e intregaus a unu mundu de pensamentu allenu. No bisòngiat a tenni nisciunu ispantu e nisciuna timoria a si cuffrontai cun attras linguas e a ’ndi pigai su chi nos’abbisòngiat: ma custu andat fattu cun spìritu de autonomia e de cuscèntzia de su chi seus fendi; e si si ’ndi pigaus fuedhus de attras linguas si ’ndi deppeus sappiri de su chi seus fendi, e dhus deppeus assentai custus fuedhus istrangius in su logu affattenti poitta ca scieus chi est pretzisu a dhus pigai a imprestitu; ma custus imprestitus e no deppint essi mai una mera cuncambia chi ’ndi bogat sa paràula sarda e ’nci ponit s’istràngia in logu de cussa, chi diaicci custa paràula sarda andat iscarescia e dha perdeus, perdendi un’arroghedhedhu de s’universu nostru.
E insandus, nadu custu, deu creu chi bisongiat a tenni appentu a sa lingua e a si ’ndi pigai incuru po dha mantenni biva e sìnchera. E is maneras podint essi medas. De cudhas prus sappìas e dottas a cudhas prus de giogu o de impreu comuni e fittianu. Su chi est a nai a dhi donai visibilidadi in prus de unu logu e in campuras medas; est a nai a dhi cresci is occasionis de impreu e de dhi ammanniai is campuras de impreu prus de cudhas chi tenit e chi at tentu fintzas a immoi. Deu creu ancora chi assimas ind una situatzioni cali est sa nostra, ind una situatzioni meinnoi su Sardu est perdendusì e no benit prus impreau, mascamenti intra de is generatzionis giòvunas, ind una situatzioni innoi mein is famìlias no s’intendit prus su bisòngiu de imparai su Sardu a is fillus, de dhus pesai fintzas in lingua sarda e no scetti italiana (su chi est su perìgulu e sa minetza prus manna), deu creu, ind una situazioni che a custa, chi bisòngiat suppriri su chi diat pertoccai a is famìlias cun mèdius diversus e cun attru amparu. Bollu nai chi, postu cumment’est oi, est diffìcili fintzas de pensai de mantenni sa chi innanti appu tzerriau situatzioni de diglossia cun su Sardu reduidu e arrenconau commenti lingua familiari, bistu chi is famìlias funti prop’issas chi no dhu bolint su Sardu e no parit chi ’ndi abbisongint e ’nci dhu fuliant fintzas de su furrungoni innoi est stèttiu accorrau.
E insandus su strùmbulu deppit nasci in atterui: e custu atterui deppit essi s’iscola, is mèdius de comunicatzioni massiva, s’amministratzioni, sa polìtica. Si is famìlias scabudant su Sardu poitta ca, po rexonis chi scieus beni e chi no est s’ora de torrai a nai immoi e innoi, poitta ca s’intregant e funti intregadas a mollus de vida e de cultura innoi una lingua de minoria podit tenni pagu o nudha logu, insandus bisòngiat a pensai e a sestai mollus chi potzant aciviri po s’iscopu de abbolarai sa lingua, de dha fai intendi cumenti fattu de importu e chi merescit consideru: giornalis o televisionis chi fuedhint in Sardu, una polìtica chi imperit su Sardu po s’inderettai a is cittadinus, un’amministratzioni chi amustrit su Sardu cumenti mèdiu suu, un’iscola chi fetzat sappìus is iscientis de s’esistèntzia istòrica e culturali de su Sardu: funti tottu cosas custas de accivu po mudai su cunsideru appitzu de sa lingua; funti sinnalis e simbulus chi podint fai sappìa sa genti de s’importantzia e de su balori cuadu de sa lingua. Ma no at a bastai: bisòngiat creai su chi si podit tzerriai un immginariu de fintzioni (de fiction) chi alleghit in Sardu, ma chi alleghit de sa vida de oi, moderna, mancai de sa vida no sarda ma in Sardu: e bastat cun su passau, cun is bandidus imbertus e cun is brebeis scardacilladas, e cun is mammas sempri prangendi e cun s’ustinu malu sempiri in fattu craccaxendusì! Basta cun su de tenni su Sardu e sa sardidadi alliongiada cun s’antigòriu! Sa lingua sarda no deppit fuedhai scetti de Sardus e de Sardinna, deppit podi fuedhai su mundu a su mundu, sinnuncas no ’nd’eus a bessiri in foras. Una lingua sarda chi fuedhit e presentit mollus de vida e de pensamentu chi praxint e chi intrant e s’adderettant a s’immaginatzioni moderna, ponit s’intzimia a sa genti po dh’appretzai, po dhi donai istima, appentu e contiviggiu. E diaicci mancai is famìlias torrant a dh’imparai a is fillus.
Pubblicato da Karalitana a 18:54 Nessun commento:
Iscriviti a: Post (Atom)


text:
IS TENTAS NOSTAS
Acadèmia de su Sardu est nàscïa po amparai, avalorai e afortiai s’imperu fueddau e scritu de sa Lìngua sarda.
Sendi chi po s’Acadèmia sa Lìngua sarda est UNA scéti e, in su matessi tempus, a DUAS CAMBAS (o fueddadas mannas) est a nai, su sardu campidanesu e su sardu logudoresu, po s’assòtziu culturali nostu custas duas macrobariedadis diatòpicas e literàrias depint tenni a pretzisu sa matessi dinnidadi e duncas depint essi cunsideradas sèmpiri in d-unu sètiu de agualàntzia, chena de fai fillus e fillastus.
S’Acadèmia megat de fraigai arrelatas bonas cun su Stadu, sa RAS, sa UE, is Universidadis e is àterus assòtzius culturalis po totu su chi pertocat sa circa scientìfica e sa polìtica linguìstica. In s’interis s’Acadèmia at ativau e megat de sighiri a fai circa scientìfica in calisisiat campu de sa lìngua sarda; cuncordat e proponit ainas scientìficas po chi su sardu tengat sa matessi dinnidadi de is àteras lìnguas natzionalis e duncas potzat tenni:
1) UNU standard a DUAS normas scritas e fueddadas (sa Norma de su sardu campidanesu e sa Norma de su sardu logudoresu);
2) s’Ofìtziu Natzionali de sa Lìngua sarda po spainai cun is cursus de sardu is duas normas scritas e fueddadas de sa Lìngua sarda;
3) s’Ofìtziu po su Tzertificau de su standard a duas normas;
4) s’Atlanti Linguìsticu Sardu;
5) is Ditzionàrius de is biddas e bixinaus e su Ditzionàriu Mannu de sa Lìngua sarda;
6) unu bilinguismu cumpriu cunforma a totu is leis de su stadu e de sa RAS.


text:
Impèriu bizantinu
Artìculu in LSC
S'impèriu bizantinu o impèriu romanu de oriente fiat unu istadu formadu subra sa parte orientale de s'impèriu romanu, chi s'agataiat intre s'edade tàrdiu antiga e s'Edade Mèdia. Sa limba printzipalmente faeddada fiat su gregu e sa capitale Costantinòpoli (oe Istanbul). Siat su nùmene de impèriu bizantinu, siat su de impèriu romanu de oriente ddi sunt istados dados in tempus afatante a sa ruta sua: is bividores suos si cunsidaraiant tando che tzitadinos romanos a totu is efetos.
S'impèriu fiat resissidu a subrabìvere a s'iscontzu e da ruta de s'impèriu romanu de otzidente, acontessida in su de 5 sèculos e aiat aguatadu unos àteros millis annos, fintzas a èssere cunchistadu in su 1453 dae is otomanos. Durante sa prus parte de s'istòria sua, s'impèriu romanu de oriente est istada sa fortza prus culturale, econòmica e militare prus potente de s'Europa.
Sunt medas is acontessidas chi intre su de 4 e su de 6 sèculos ant betidu a su perìodu de transitzione in ue s'impèriu romanu si fiat ischirriadu in duos istados. In su 285, s'imperadore Diocletzianu (durada de su rennu: 284-305 p.C.) aiat ispartzidu amministrativamente s'impèriu in una metade orientale e una otzidentale. Intre su 324 e su 330, s'imperadore Costantinu su Mannu (durada de su rennu: 379-395 p.C.) aiat tramudadu sa capitale dae Roma a Bisàntziu, torrada a nùmenare Costantinòpoli e Roman Noa.
Suta su rennu de Teodòsiu I (durada de su rennu 379-395 p.C.), su cristianèsimu fiat fatu religione de istadu, a s'imbesse de àteros cultos chi fiant controidos. A ùrtimu, suta su rennu de Eràcliu I (durada de su rennu 610-641 p.C.), fiat torrada a ordingiare s'aparadu militare e amministrativu e fiat adotadu su gregu che limba uffitziale intames de su latinu. Mancari sighiret sa traditzione de s'antigu impèriu romanu, su bizantinu teniat duncas trassas prus de cultura grega, chi non latina e fiat caraterizadu dae fide religiosa cristianu-ortodossa e non politeista.
Is làcanas de s'impèriu si diant evèlvere significativamente durante totu s'istòria sua, sende custu andandu prus bortas a fatu de perìodos de incuida e de isvilupu. Suta Giustinianu I (durada de su rennu 527-565), s'impèriu tiraiat a s'istèrrida massima de s'istòria sua, a fatu de torrare a cunchistare manna parte de is antigos territòrios romanos otzidentales a longu a longu de sa costera mediterrànea (s'Àfrica de su Norti, s'Italia, is ìsulas majores). Durante su rennu de Maurìtziu Tibèriu (durada de su rennu 582-602), fiat ammanniada sa frontera esta e istablizadas is làcanas setentrionales. Sa bochidura sua aiat nointames causadu sa gherra romanu-persiana de su 602-628, chi diat ispatzare is resusras de s'impèriu e contribuere a is perta territoriales durante is cunchistas musulmanas. In pagus annos diat perdere duncas is provìntzias prus ricas de Egitu e Siria, tzedidas a is àrabos.
Durante sa dinastia matzedona (sèculos de 10-11), s'impèriu aiat torradu a crèschere pro totu una pariga de sèculos, fintzas a a perta de manna parte de s'Àsia Minore, a lùcuru de is turcos.
Is ùrtimos sèculos de s'impèriu bizantinu fiant caraterizados de una costante incuida e diat sighire a s'agatare petzi che unu intre medas àteros istados minores e rivales in s'àrea. Is territòrios chi nd'abarraiant fiant a pagu a pagu surbidos in is de s'impèriu otomanu fintzas a metade de su de 15 sèculos.


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
apiliàre , vrb rfl: apilliare Definitzione
bènnere su disígiu, pigare a disígiu, disigiare forte, pedire ccn. cosa (o fintzes gente, agiudu) chi s'iat a bòllere; fintzes atacare, andhare o cúrrere aifatu po cracare
Sinònimos e contràrios
apeliai
Frases
si est apilliadu a li dare cosa ◊ sos fizos si sunt apiliados a sa mama ◊ sa ulturina si est apiliada a su mortorzu ◊ ite balet cust'umanu apiliare sentza ischire pro pòdere isperare si avreschet un'àteru manzanu? (G.A.Salis)◊ a sos carvonajos si apillieit a li dare su carvone ◊ so apilliadu a erba ◊ ti ses apilliadu a una castigada: no agataias una fémina menzus?!
2.
donzi borta chi bogo a pizu carchi faina paret chi si mi apíliet su malejanu ◊ si li sunt apilliados sos canes che dimónios
Ètimu
itl.
appigliare
Tradutziones
Frantzesu
désirer ardemment
Ingresu
to have a strong wish,
to ask insistently
Ispagnolu
anhelar,
pedir con insistencia
Italianu
avére fòrte desidèrio,
chièdere con insistènza
Tedescu
wünschen,
eindringlich bitten.


text:
Il numero romano MMMDCCCXXXVIII nel sistema decimale vale: 3838.
MMMDCCCXXXVIII in latino si scrive tria milia octingenti triginta octo, mentre in italiano tremilaottocentotrentotto.
MMMDCCCXIX, MMMDCCCXX, MMMDCCCXXI, MMMDCCCXXII, MMMDCCCXXIII, MMMDCCCXXIV, MMMDCCCXXV, MMMDCCCXXVI, MMMDCCCXXVII, MMMDCCCXXVIII, MMMDCCCXXIX, MMMDCCCXXX, MMMDCCCXXXI, MMMDCCCXXXII, MMMDCCCXXXIII, MMMDCCCXXXIV, MMMDCCCXXXV, MMMDCCCXXXVI, MMMDCCCXXXVII, MMMDCCCXXXIX, MMMDCCCXL, MMMDCCCXLI, MMMDCCCXLII, MMMDCCCXLIII, MMMDCCCXLIV, MMMDCCCXLV, MMMDCCCXLVI, MMMDCCCXLVII, MMMDCCCXLVIII, MMMDCCCXLIX, MMMDCCCL, MMMDCCCLI, MMMDCCCLII, MMMDCCCLIII, MMMDCCCLIV, MMMDCCCLV, MMMDCCCLVI, MMMDCCCLVII


text:
Martedì 28 giugno, ore 21, incontro con sa Limba, la lingua sarda – Il Circolo Su Nuraghe dedica ogni ultimo martedì del mese alla lingua sarda – ascoltare e parlare nella ricchezza delle varianti locali – coordina Piero Pinna
Su presidenti pigat su fueddu po infromai is sotziu presentis de una manifestazioni chi s’hat a tenni su 15 de lampadas a Roma ananti de su Palatziu de su Guvernu po si chesciai de is traspotus chi apatigant su deretu de is sardus di essiri tot’a una cun Terramanna e chi primant is sardus tochendiddis sa busciaca, bocendi su turismu e fendi, aici, dannu a totu sa Sardinnia.
S’abbogu est aprontau de sa FASI. Su Circulu nostru tenid a dispositzioni 15 postus e seus aunius cun is Circulus de Gattinara, Vercelli e Ivrea. Chini bolit partitzipai fueddit cun Pieru o Melinda.
Gianni Lai si fait isciri chi custa cida hant’arribai a Candelo sa scuadra ‘e palloni de is piciocheddus de Sarrok. S’hat a donai novas prus pretzisas de manera chi si potzat fai unu piticu arricimentu. Biagiu donat sa nova de unu sardu anzianu chi est in su ricoveru solu e abendonau. S’hat a infromai beni preguntendi a s’amigu chi si dd’hat donada su nomini e innui s’agatat de manera chi calincunu ddu potzat abisitai e donai allebiu e cufortu.
Biagiu ‘e totu si chistionat de is sangunaus sardus e totu is presentis s’aciungint cun preguntas, aciuntas e chistionis. Anna pregontat cumenti est chi funti nascius is allomingius e Biagiu fait unu piticu resumu de s’argumentu a pitzus de su cali s’est chistionau in s’atobiu de su mesi passau. Battista chistionat de is assimbillantzas chi currint intre is Sardus e i Bascus non solu in sa lingua ma puru in su DNA.
S’arrejonu sighit bessendi foras de is treminis cun medas argumentus de parti de is presentis, fintzas a s’ora de serrai.
Brai


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
launài , vrb: leonai,
leonari,
leunai,
leurai,
lionai,
lionare,
liunai Definition
segare is leas mannas de terra chi essint arandho, in sa terra tostada, andhare a marra aifatu de s'arau faendho custa faina
Synonyms e antonyms
illeurare,
ischelviare,
sleorai
Sentences
si sa terra essit a léuras tocat a l'iscrevare o leurai ◊ si andhaiat a lionare, a marrare ◊ un'ómini comenti fiat lionendi sa terra at agatau una píbera ◊ seus leunendi a marra ◊ seu imbucau cun d-unu po marrai e leonai, po dhi assetiai sa terra
Etymon
srd.


text:
È uscito il numero 239
In copertina Sandro Chia (Galleria d’Arte Maggiore, Bologna); Domenico Bianchi (Galleria Pièce unique, Parigi); Enzo Cucchi (MARCA, Catanzaro); Nunzio – Segno d’oro 2012 (Galleria dello Scudo, Verona); Paolo Icaro (Studio G7, Bologna). In evidenza lo Speciale Grandi Fiere: ARCO 2012, Art Bruxelles, The Armory Show, Volta NY, Scope NY, Pulse, The Art Show NY, Moving Image, Art in The Parks, Indipendent. Speciale Arte Fiera Art First Bologna: Marco Gastini al MAMbo, Incontro con Luigi Ontani alla Sala Borsa, Andy Warhol da OreArt in collaborazione con la Galleria Rosini Gutman & C.
All’interno numerose anticipazioni italiane e internazionali; Transavanguardia – Dall’invenzione alla citazione. Intervista ad Achille Bonito Oliva (a cura di Anna Saba Didonato), Sandro Chia (a cura di Lucia Spadano), Enzo Cucchi (Simona Caramia), Damien Hirst (Paola Ugolini), Have a look! – Londra: musei e gallerie (Roberta Minnucci), Piero Manzoni (Roberta Minnucci), Nunzio (a cura di Lucia Spadano), Domenico Bianchi (Paolo Balmas), Carsten Holler (Ilaria Piccioni), Andy Warhol “Dall’apparenza alla trascendenza” (Lucia Spadano), Paolo Icaro (a cura di Lucia Spadano), Pep Llambias (Raffaella Barbato), Domenico Mennillo (Stefano Taccone), Craigie Horsfield (Chiara Pirozzi), L’Arte in Crisi (Raffaella Barbato), Patrizia D’Orazio (Maria Vinella), Alberto Bardi (Paolo Balmas), Vinicio Berti (Stefano Taccone), Fausto Melotti (Chiara Pirozzi), Noches Electricas (Dalia Della Morgia), Ansel Adams (Lucia Spadano), Nedko Solakov (Giorgio Viganò).
Per la sezione Memorie d’Arte: Gabriele Basilico. Ascolto il tuo cuore, Architettura (Valentina Ricciuti). Completa il numero l’Osservatorio critico, con Il recesso dell’artista globale e l’amico Eric (di Gabriele Perretta) Emilio Isgrò. Parole cancellate e aggiunte (Conversazione con Luciano Marucci); Libri, Monografie e Cataloghi (a cura di Lucia Spadano e collaboratori).


text:
de Gavino Maieli. Est torrada! Est torrada! Poi de undigh’annos S’ISCHIGLIA est torrada pro cumprire cuss’impignu chi in su 1949, cun tiu Angheleddu Dettori, haiat leadu cun sos sardos e cun sa Sardigna. Un impignu chi in sa prima edizione s’est muntesu pro otto annos, finas a su 1957, e in sa segunda da-e su 1980 finas a su 2001, sempre cun tiu Angheleddu e poi cun Aquilinu Cannas e Antoninu Rubattu, cun su contributu importante de s’editore Gianni Trois. Chimbant’annos de istoria de Sardigna, chimbant’annos de versos chi han cantadu e contadu sa vida de sos fizos de-i custa terra. Pariat unu disizu, unu sonniu ebbìa cussu de la ‘ider torra regogliende sa ‘oghe de sos poetas de Sardigna...
In Primo Piano
de Giannella Bellu. “Tumbu Tumbu”, il primo respiro: chin su tempus, unu da-e criadura diventat omine. Col tempo, si diventa uomini. Sto leggendo “Sos Sinnos”, il libro di Michelangelo Pira. Nonostante sia stato scritto in sardo, ho iniziato a leggerlo in italiano poiché, mio malgrado, faccio parte di quella schiera di sardi italianizzati. Penso e mi esprimo in italiano, è sempre stato così, dall’inizio. Da-e s’incominzu, da-e su primu tumbu. “Tumbu tumbu”… Mi piace questo suono, “tumbu tumbu”, il primo respiro. Perché “tumbu tumbu” est s’incominzu, s’incominzu de totu. È l’inizio di tutto. Ma alla lettura in italiano sembrava mancare qualcosa, mi sembrava… “Cos’è accaduto?” mi sono...
de Ignazio Lecca. Policarpo Mereu teniat bint’annus candu fiat depiu partiri po sa gherra. Anzis de ddi dispraxiri, hiat esaminau sa cosa cun diligenzia e ddi fiat parta una bella avventura: “Torru eroi!”, si fiat bantau cun Filippa Canu, sa picciocca sua. Issa non hiat arrespostu e Policarpo fiat partiu cun cussu silenziu in sa cuscienzia: “Eroi!”, hiat ripitiu, dispidendusì. Candu fiat torrau de sa gherra, di annus ndi teniat bintises, unas cantus medaglias, feridas in totu su corpus e unu scorriu mannu aintru. Sa dì, a dd’abettai in stazioni, nci fiant totus: su sindigu a fascia, su predi a cotta bianca cun chierichettus, gruxi i aspersoriu di acua santa, is pipius de scola, sa banda...
Musa Logudoresa
de Vittorio Falchi. Sos caddittos de sa Giara sun calchidende a sa luna reduida a filchinidos in sos buscos de sa notte da-e resorzas pattadesas. O luna, luna, pianghe lagrimas de fozas de suerzu subra sos iscameddos de su riu. Sos caddittos de sa Giara giughen sa conca de ferula, sos pizzinnos bi la tinghen in colore ‘e tiligherta. Sos isprones de pabilu dormin in mesu su giuncu sonniende nuraghes de fresa e aes de figumorisca. Andamos totu a sa Giara in caminos biaittos ue ‘olan mariposas cun...
Musa Campidanesa
de Efisio Collu. Funt’is tresi e nottesta non pozzu dromì’. E non esti curpa ‘e su bentu chi mi zumiat in is origas, né de s’aqua chi grugullat in crabettura, e nemancu sa speranza chi tui nottesta torrist’a bia. Si no dromu cun custu titifrius, sa curpa esti sceti sa mia. Oi, cust’arregordu chi mi prangit aintru custa boxi morta chi mi stancat su coru chi non s’accunortat cun toccus fridus; fridus che su bentu chi callat de is montis de Bingiargia. Funt’is tres’e quartu e nottesta non pozzu...
SAGGISTICA
“Duas peraulas cun Padre Turoldo” de Giannetto Cossu. Padre Davide Maria Turoldo, sacerdote e poeta friulano, è stato nella sua vita strenuo difensore delle lingue e delle culture minoritarie. Per la straordinaria attualità dei contenuti, riproponiamo il resoconto di un incontro con Giannetto Cossu e Nicola Tanda, avvenuto a Cagliari nel settembre 1982. Cun Padre Turoldo b’hamus faeddadu a cunvegnu finidu, deo e Nigola Tanda, su docente ‘e Limba e Litteratura Italiana in sa Facultade ‘e Magistero de Tattari. Turoldo, preideru e poeta friulanu, fit in Sardigna che rappresentante, non reladore, de sa poesia friulana in su “Cunvegnu Internazionali de Critica Litteraria” subra...
Musa Nuoresa
“Spade di sole” de Franceschino Satta.
Traduzione di Vanna Flore
Musa Galluresa
de Giulio Cossu. Musiga di lu poaru, campani chi almunizzani un tempu sculuritu di sempri. ‘Eti a sunà pal me la turrata di cheddhi chi biulani palduti o l’ansia d’un paesi chi tendi a un celu nou. E sutt’a teuli chi l’anni cunsumani cun tarruli custanti e senza scampu, ‘eti a sciultà alti ‘iti da abbracci d’illusioni di sposi appassiunati. L’ea di li funtani spicchjà de’ illu bolu l’unda di dugna toccu. E steddhj ‘ani a ghjucà in stritti acciuttulati o in lettu di riu tra pezzi d’un...


text:
Chester Alanus Arthur
Chester Alanus Arthur (natus in Fairfield, Mons Viridis die 5 Octobris 1829 - obiit propter infarctum cordis die 18 Novembris 1886 in Urbe Novo Eboraco) fuit causidicus, vir publicus, a die 4 Martii 1881, Iacobo Garfield praeside, Praeses vicarius et a die 19 Septembris 1881, cum Praeses Iacobus Garfield necatus est, vicesimus primus praeses Civitatum Foederatarum Americae usque ad diem 4 Martii 1885.
Nexus externus[recensere | fontem recensere]
- Biographia officialis Domus Albae (Anglice)


text:
1 novas de su Guilcer
Comune de Abbasanta Comune de Aidumajore Comune de Boroneddu
Comune de Ilartzi Comune de Norghiddo Comune de Tadasune
Isportellu Linguìsticu Subracomunale
Progetu Lege Regionale 6/2012 - Annualidade 2012
Novas de su Guilcer 2016 (1)
Newsletter periòdica de informatzione in limba sarda e in contu limba sarda
At torradu a abèrrere s'isportellu de sa limba sarda
Gràtzias a unu finantziamentu de sa L.R. 6/2012 arribadu a su Comune de Norghiddo, capu-fila de su progetu chi ponet paris sos Comunes de Abbasanta, Aidumajore, Boroneddu, Ilartzi, Norghiddo e Tadasune, at torradu a abèrrere s'isportellu linguìsticu subra-comunale. Su servìtziu naschet pro respòndere a sos bisòngios de sos amministradores, de sos dipendentes comunales e de sos tzitadinos chi chèrgiant impreare sa limba sarda in sas fainas de sos Comunes o in sos raportos cun sos Comunes.
S'operadora de isportellu est a disponimentu fintzas de sos tzitadinos, maistros de iscola, professores, istudiantes e assòtzios pro cale si siat informatzione, aprofundimentu, duda, curiosidade, bibliografia, sitografia in contu de sa limba sarda, pro consulèntzias in sa carrera didàtica, in cussa giurìdicu-normativa e pro cussìgios chi pertocant sas règulas de iscritura de su sardu.
S'ufìtziu, contivigiadu dae sa Sotziedade Cooperativa L'ALTRA CULTURA de Aristanis, est in sos locales de su Munitzìpiu de Norghiddo e aberit in custu oràriu:
su lunis 08.30/14.00 - 15.00/18.00 sa giòbia 08.30 - 14.00
***************************
Su PLUS Distretu Ilartzi Bosa, faghet ischire a sos tzitadinos, ca dae su 2 de cabudanni 2016, podent presentare in s'àmbitu de su sustegnu a s'inclusione ativa, sa domanda pro sa Carta Acquisti SIA noa, comente agiudu a sas famìlias cun fìgios minores e/o disàbiles non bastantes pro se e fèminas prìngias atzertadas. Pro informatzione domandare a s'ufìtziu sotziale de su comune de residèntzia o a su nùmeru riservadu 389 0087090. In prus, si faghet ischire ca sas domandas s'ant a valutare in òrdine de arribu leende in cunsideru sa data de presentatzione e fintzas a s'acabbu de sas resursas a disponimentu de sa Regione Sardigna.
***************************
Comune de Norghiddo
Si comùnicat ca pro problemas in su tènnere s'ISEE, s'iscadèntzia de su bandu pro su rimborsu de sas ispesas de viàgiu de sos istudiantes, chi in s'annu iscolàsticu 2015/2016 ant frecuentadu sas iscolas segundàrias de 2° gradu chi non ddue sunt in su territòriu Intercomunale, est trantzida dae su 19.08.2016 a su 9 de cabudanni 2016. Sa modulìstica si atzapat in sos ufìtzios comunales.
Comune de Abbasanta
Su Comune de Abbasanta at abertu su bandu pro sos contributos a favore de sas sotziedades e assòtzios diletantìsticos isportivos chi òperant in su matessi Comune.
Sos interessados podent presentare sa domanda a s'ufìtziu protocollu, prima de sa una (h 13,00) de su 31.08.2016.
Sos assòtzios depent tènnere sede legale/operativa in su Comune de Abbasanta; fàghere atividade isportiva de sighidu; tènnere non prus pagu de 10 atletas iscritos e residentes; èssere assotziados a una federatzione isportiva reconnota dae su C.O.N.I. o dae Entes reconnotos pro su 2015 dae su C.O.N.I..
Paris cun sa domanda, chi depet èssere cunforme a su modellu cuncordadu dae su Comune e firmada dae su rapresentante legale de sa sotziedade o assòtziu isportivu si depent presentare sa fotocòpia de unu documentu de identidade vàlidu de su rapresentante legale; si su Comune non ddu tenet giai e si est istadu mudadu, s'atu costitutivu e s'istatutu de s'assòtziu; si sunt cambiados, sos nùmenes de sos chi tenent sas càrrigas sotziales; su bilàntziu preventivu 2016 e su consuntivu 2015, aprovados a manera regulare dae sos òrganos sotziales; sa relatzione de s'atividade fata in su 2015; sa tzertificatzione de afiliatzione 2015 a sa federatzione isportiva; sa tzertificatzione de sa federatzione - o s'autotzertificatzione - chi atestat sos annos de sa sotziedade o assòtziu; s'elencu de sos tesserados; sa decraratzione cunforme a su D.P.R. n. 445/2000.
Cale si siat informatzione si podet pedire a s'Ufìtziu Biblioteca Pùblica Istrutzione e Isport, in sa Biblioteca Comunale, in sa carrera Gramsci, tel. 0785 54261 o a s'impiegada Angela Maria Licheri in custas dies e oràrios: martis, su 30 de austu 2016 10.30 - 13.00; mèrcuris, su 31 de austu 2010.30 - 13.00.
Su bandu e su modellu de sa domanda si podent iscarrigare dae su situ Internet de su Comune de Abbasanta: www.comune.abbasanta.or.it
Comune de Boroneddu
In su Comune de Boroneddu dae su 1 de austu a su 25 de cabudanni si podet pònnere sa firma pro FIRMA SU FOGU, sa petitzione populare pro chi sa Regione: aprontet atziones de sensibilizatzione pro firmare sos fogos; afòrtighet su sistema contra de sos fogos comporende una flota de Canadair e elicòteros a s'avanguàrdia de tènnere semper in Sardigna; cuncordet un'initziativa regionale de lege pro adeguare sa pena pro su fogu dolosu (voluntàriu) in sos padentes cun cussa previdida pro su reatu de istrage e aprontet mesuras pro assegurare chi sos responsàbiles iscontent de seguru sa pena.
Pro firmare chirca unu funtzionàriu de su Comune.
(Campagna a incuru de Liberos Rispetados Uguales LIBE.R.U.)
***********************************************************************************
Sa redatzione de Novas de su Guilcer est contivigiada dae su Servìtziu linguìsticu sardu -capufila su Comune de Norghiddo
(operadora Marinella Marras Sotziedade Cooperativa L'ALTRA CULTURA)


text:
Territòriu Lìberu de Trieste
Coordinatas: 45°40′48″N 13°45′00″E / 45.68°N 13.75°E
Su Territòriu Libero de Trieste (in islovenu: Svobodno tržaško ozemlje, in croatu: Slobodni teritorij Trsta, in inglesu: Free Territory of Trieste), fatu·fatu collochialmente incurtzadu in TLT, est istadu un'Istadu indipendente mai costituidu, prevìdidu dae s'artìculu 21 dae su tratadu de Parigi intre s'Itàlia e is potèntzias alliadas de su 1947. A norma de su matessi tratadu su Territòriu Lìberu de Trieste diat dèpere èssere demilitarizadu e neutrale, guvernadu a comintzu segundu is previsiones normativas de unu Istrumentu pro su regìmene provisòriu, redatadu dae su Cussìgiu de is ministros de sos èsteros e aprovadu cun sa risolutzione 16 de su Cussìgiu de seguresa de s'ONU.
Tale Istrumentu diat èssere abarradu in vigore fintzas a sa data chi su Cussìgiu de Seguresa diat dèpere determinare pro s'intrada in vigore de un'Istatutu Permanente, allegadu a su tratadu de Parigi. In sighidura immediata si diant àere dèpidu criare is formas de guvernu netzessàrias pro su funtzionamentu de s'Istadu (unu Guvernadore, unu Cussìgiu de Guvernu, un' assemblea Populare elègida dae su pòpulu de su territòriu Lìberu e unu Corpus Giuditziàriu), puru elègere un' assemblea costituente chi diat àere dèpidu aprontare sa costitutzione noa de su TLT. S'ONU diat comente si siat mantènnere unos pòderes de controllu in su TLT, pro mèdiu de su Cussìgiu de Seguresa suo.
Su TLT diat àere incluidu in is làcanas suas unos 375.000 bividores (290.000 italianos, 70.000 islovenos, 11.000 croatos e unos 5.000 de natzionalidades diferentes), cumprendende sa tzitade de Trieste (capitale de su TLT), a norte su litorale fintzas su Timavo, e a sud parte de s'Ìstria otzidentale fintzas su riu Quieto, puru unu Portu Lìberu issu etotu amministradu dae unu Istrumentu internatzionale.
Ispartzidura[modìfica | modìfica su còdighe de orìgine]
Su 5 santugaine 1954 fiatfirmadu in Londra unu memorandum de intendimentu in su cale Itàlia e Jugoslàvia si partziant provisoriamente su Territòriu, cun su passàgiu de sa Zona A a s'amministratzione tzivile italiana e sa Zona B a sa jugoslava: sa lìnia de partzidura intre is duas zonas fiat però iscostiada favoressende sa Jugoslàvia. Pretzedentemente segaiat s'abitadu de Škofije (fintzas a tando in italianu Albaro Vescovà) e sighende a s'internu de sa penìsula de Mùggia arribaiat fintzas a Ankaran (in italianu Ancarano), lassende in sa Zona A is fratziones de Valdoltra, Elleri, Crevatini (Hrvatini) e Plavia (Plavje): a fatu de s'istìpula de su Memorandum de intendimentu fintzas custos tzentros abitados sunt istados assignados a sa Jugoslàvia.
Su passàgiu de is poderes de s'amministratzione alliada a s'italiana fiat acontèssida su 25 santugaine 1954.
In su 1975 unu tratadu nou firmadu a Osimo daiat cobertura giurìdica a su status quo intre Itàlia e Jugoslàvia. S'òrdine de sa die de s'ONU pro sa nòmina de su Guvernadore de su TLT fiat tando bogadu su 9 ghennàrgiu 1978, a fatu de sa recherta esplìtzita de is rapresentantes italianos e jugoslavos.


text:
di Francesco Oggianu
Sos giovanos istudios ammentana Nino Carrus in d’unu cuncursu letterariu
Sunu zovanos de tottu sa Sardigna e cun d’una idea manna de isvluppu sos chi partecipana a sas sesta edizione de su premiu intituladu a Nino Carrus, s’omine politicu de Borore, mortu a 75 annos in su 2002. Su 30 de capidanni sunu iscadidos sos termines pro podere presentare sa partecipazione a sa sesta edizione de custu premi, chi est finalizzadu a sa realizzazione de unu elaboradu chi tened custu titulu: Torrare a partire a pustis de sa pandemia. isperienzias, ideas e progettos pro su riscattu e sa rinnaschida de sa comunidade de sa Sardigna de mesu. Est unu tema chi est a su centru de su dibattidu pubblicu chi est interessande tottu sa Sardigna e tottus sos settores de sa sotziedade sarda. Sa chistione de sas biddas e de s’ispopolamentu de sas biddas nostras non est prusu unu’argumentu de carattere accedemicu, la est sa chistione bera de sa Sardigna. S’associassione Nino Carrus chered partecipare a custu dibattidu dimandande a sos cittadinos de mustrare cun sos eelaborados e atteru, esperienzias, ideas, propostas e progettos chi che pothana leare a su riscattu e a sa rinnaschida de sas biddas e comuniddes de sa Sardigna e mesu e podere favorire in custu modu sa creschida e s’isviluppu.
Est una mobiitazione de ideas e de propostas a sustegnu de sa rinnaschida non solu de biddas, ma de sa Sardigna intrea. Custu est su significadu e sìobiettivu de su premiu intituladu a Nino Carrus de su 2021. Custa sesta edizione de su premiu est rivolta a tottus sos cittadinos chi non eppana superadu sos 45 annos de edade e carchi orta fintzas a sos cittadinos non sardos comente est indicadu in s’articulu 3 de su bandu. Pro tottus sos partecipantes, inube b’had giovanos chio tenene prus pagu de 25 annos, sun previstos premios in dinari. Su primu premiu lead 2500 euros, chi deved essere s’elaboradu chi trattad s’argumentu in manera prus cumpleta de tottus. Su segundu premiu lead 1500 euros, ed est s’elaboradu chi narad sa maggioreoriginalidade in sas propostas chi si podene faghere pro nde essire dae custu dannu inube ch0’est rutta s’isula nostra. Pustis bi est su premiu istabilidu dae su Comune de Bororo, milli euros e ancora atteros premios. Su inari a disposizione poded essere creschidu a discrezione de s’organizzazione e in realazione a sa ddisponibilidadee finanziaria de atteras risorsas chi non podene essere cantificabiles a su momentu de sa pubblicazione de su bandu.
Sa graduatoria de sos binchidores de su premiu de su 2021, istabilida dae un’apposita commissione chi giudicada tottus sos elaborados, benid pubblicada in su situ internet de s’associazione Nino carrus e comunicada a sos giornales e televisiones sardas. Sa premiazione de sos binchidores benid fatta in su mese de nadale de cust’annu in sa sala de su cunsizzu comunale de Bororo, intitulada propriu a Nono Carrus, èpresentes sos autores de sos elaborados, de sa commissione de valutazione e dae sos amministradores comunales de su territoriu. hada a essere una manifestazione chi est aberta a tottus sos cittadinos sardos e a sas personas chi sunu partecipande a su dibattidu pubblicu chi est incentradu subra de sa chistione de sas biddas e subra de sos temas ligados a s’isviluppu de sas zonas de mesu de sa Sardigna. Su premiu Nino Carrus attirad onzi annos medas giovanos, accirziandelos a s’istudiu a a s’appprofondimentu de unu tema centrale pro sa costruzione de su futuru de s’isula nostra. Cunsideradas sas difficultades de su momentu istoricu, est ancora importante istimulare su contrubutu de sas generaziones noas, chi s’associazione si augurada siad ancora forte e significativu.
Pro podere partecipare a custu cuncursu, est importante chi sos giovanos iscrittores connoscana chie fid Nino Carrus. Est naschidu a Borore su 9 de ennarzu de su 1937 e si ch’est mortu in Casteddu s’otto de maju de su 2002. Est bistadu unu politicu e accademicu italianu. Est bistadu prus bortas su egretariu provinciale de sa zona de Nugoro e viceesegretariu regionale de sa Democrazia Cristiana in Sardigna. In su partidu sou, chi had tentu sempre unu ruolu de ispiccu, ha aderidu semper a sa currente fanfaniana. Nino Carrus si est laureadu in giurisprudenza e peritu agrariu, ricercadore in sos uffissios istudios de sa banca de Italia, est diventade funzionariu regionale de su centru regionale de programmazione e pustis docente de ruolu in s’economia de sos mercados agriculos in sa facultade de Agraria de s’Universidade de Tathari e in cussa de economia de s’universidade de Casteddu. In sa carriera professionale Nino Carrus had fattu parte de su comitadu scientificu de s’istitutu pro s’istudiu de sos problemas bio agronomicos de sas colturas aroboreas mediterraneas de su cunsizzu nazionale de sas ricercas. Fid cojuadu cun Maria Clotilde Scarpa, de Macumere e had tentu battoro fizzos: Paola, Grassia. Zuseppe ee Frantziscu, chi si ch’est mortu a appena battoro annos. Unu fattu chi had sinzadu meda sa vida de Nino Carrus, chi si ch’est mortu in Casteddu s’otto de maju de su 2002, a pustis de essere istadu collidu da una maaladia degenerativa.
In sa carrriera politica meda longa, Nino Carrus had ricopertu medas incarrigos de partidu e de guvernu a varios livellos, sia in Sardigna e sia a livellu nazionale. Segretariu provintzale de sa Demograzia Cristiana de Nugoro in su 1963 e vice segretariu regionale de su matessi partidu in Sardigna. In su 1969 est bistadu eleeggidu cunsizzeri regionale e torradu a bintrare fintzas in su 1974 e in su 1979. In su mese de ennarzu de su 1977 est bistadu nominadu assessore regionale a sas finazas, urbanistica e eentes locales in sa giunta Soddu. Unu incarrigu chi had mantesu fintzas a su mese e nadale de su 1980 in sas giuntas de Soddu e Ghinami. Dae su 1983 a su 1992 est bintradu in su parlamentu italianu comente deputadu ee d’est bistadu membru de sa commissione finanzias e Bilanciu e prus bortas relatore de sa maggioranzia de sa legge finanziaria de s’Istadu. In sas eleziones politicas de su 1992, mancari epperad ottennidu prus de 15 mizza votos, non est bistadu torradu a eleggeerein sa Camera. Mancari a pustis de custu non eppad abbandonadu s’impegnu politicu, fundande in su 1994 su movimentu de sos Cristianos Sotziales, est torradu duncas a faghere s’insegnante, dedicandesi a s’istudiu de s’applicazione de sos modellos econometricos a sa teoria de isviluppu economicu
Nino Carrus, mancari siad bistadu unu demogristianu cumbintu e cattolicu, est bistadu fintzas unu istudiosu mannu e istimidadore de su comunist Antoni Gramsci. In su 1991 in d’una riunione de su cunsizzu comunale de Oristanis haiada cummemoradu Antoni Gramsci a chentannos dae sa naschida, cun d’una dotta relazione subra de s’opera e su pensamentu de s’intelletuale comunista sardu. Su ligamine che uniad Nino Carrus e Antoni Gramsci est bistadu cunfirmadu cun sa volontade de lassare in eredidade sos liberos de sa biblioteca sua, a s’istituto Gramsci de sa Sardina achi fid meda ligadu. Fid un’omine politico meeda disponibile, de una cultura maanna chi fintzas sos avversarios politicos li han semprere ricconnotu. Issu had sempere penadu a una Sardigna prus prosperosa e ricca de ideas e de cultura. had pensadu siguramente comente si che podiad bessire da sa arretratezza, chircande de cumbinchere sos giovanos de tando a fagere de tottu pro ch’essire dae sa crisi. Fortzis deppiad campare anccora e ponnere in campu sas ideas suas, chi s’assimizziaiada a cussas de Antoni Gramsci, chi paris peensaiana a unu isviluupu e unu avvenire prus bonu de sa Sardigna chi had sempre creffidu bene.
A sa memoria sua in su 2005, a Bororo, sa idda inube est naschidu, unu gruppu de amigos ee familiares (Tore Ghisu, Antonello Pilu, Giovanni Del Rio, Matteo Marteddu, Mario Pani, Fausto Mura, Giuseppe Deiana, Ropmanu benevole, Paola Carrus, Antonello Menne, Pissente Pisanu )had costituidu in onore sou una associazione culturale, s’associazione Nino Carrus, pro podere ammentare , cun attividdes politicas e culturales, sa frigura sua, regollinde sos fattos chi han caraatterizzadu sa vida sua. In su 2012 s’associassione had lanciadu pro sa prima orta s’edizione de su premiu Nino Carrus, cun dd’una borsa de istudiu destinada a battoro giovanos laureados pro sos risultados de sas chircas de progeettos, ligados a s’isviluppu de sa Sardigna. Premiu chi enid fattu onzi annu.


text:
Dwight Eisenhower
Dwight David “Ike” Eisenhower (Denison, 14 santugaìne 1890 - Washington, 28 martzu 1969) est istadu su de 34 Presidentes de sos Istados Aunidos, dae su 1953 a su 1961. Anteriormente, fiat istadu unu zenerale de chimbe isteddos in s’Armada IAA in tempus de sa segunda gherra mundiale e aiat tentu sas funtziones de cumandadore supremu de sas fortzas armadas in Europa, cun sa responsabilidade de programmare e superbisare s’interventu a s’Àfriga de su Nordu in s’Operadura Intortza de su 1942-43 e s’interventu esitosu a Frantza e Alemània de su 1944-45 dae su fronte otzidentale. In su 1.951, fiat devènnidu su primu cumandadore supremu de s’OTAN.
Eisenhower fiat nàschidu in Texas e creschidu in Kansas dae babos de orìzine olandesa, chi l’aiant crèschidu in una famìlia numerosa dende importu mannu a s’ètiga e a sa relizione. Comente unu de ses fizos, fiat cundissionadu dae un’atmosfera cumpetitiva chi daiat autocunfiàntzia. Aiat frechentadu s’Acadèmia militare de West Point indutorende-si in cue e posteriormente si fiat cojuadu tenende duos fizos. A pustis de sa segunda gherra mundiale, Eisenhower fiat istadu Cabu de Istadu Mazore in tempus de sa presèntzia de Harry Truman e in fatu aiat leadu sa posissione de reghidore de sa Columbia University.


text:
1[Volemus et ordinamus qui si alcuno homini at ferre s’unu at s’ateru de fferro o de fusti o de pedra o de manu over de atera causa dundi essirit sambini et no ’ndi perderet membru, si ’nd’est binchidu paghit assu rennu prossa ferida de ferro infra dies XV de c’at esser iuighadu] /4v/ liras XXV, et si non pagat siat iscoviadu per issa terra.
2Et prossa ferida de fusti over de pedra o de atera causa dundi esirit sanbini paguit infra dies XV de cha ad esser juigadu liras XV, et si non paghat siat ischoviadu secundu qui narat de supra, salvu qui sa ferida si faguirit in fachi et romanit illoe alcunu sinnu notabili et de credere: qui paguit in cussu cassu liras L infra dies XV de qui ad esser juigadu, et si non pagat façant·illi su simili signu qui ad avir fatu in su simili logu.
3Et si sanbini no ’ndi esirit in sas fertas de ferru o de fusti ‹o de pedra over de atera causa›, paguit dae liras V infini in liras X, considerandu sa calidadi dessa personi qui est offesida et qui offendit et issu modu dessu accessu comissu, et si non pagat infra dies XV de cha ad esser juigadu affrustent·illu per issa terra.
4Et qui alcunu delictu avenit per disastru per non esser fattu appensadamenti, bolemus qui siat in albritiu nostru et de bonos hominis per nos depputados comenti est naradu de supra.
5Et qui ‹pro› alcuna dessas ditas feridas indi perdirit menbru o qui ’ndi esseret semu, cussu simigianti membru perdat, et pro dinari perunu non canpit. 6E si esirit membru principali debilitadu, paguit liras C sença misericordia peruna, et pro su menbru particulari qui esseret debilitadu paguit dae liras C in jossu [at arbitriu n]ostru over de bonus hominis per nos deput[ados.
7Et semper intendat]·si si ’llu [faghit] deffendendo [a ssí et provarit·illu legittimamente, qui no ’ndi siat tenudo a ppena alcuna.
8Et si alcuna persona ferret dessa manu in sa faghi over tirarit at alcuno sos pilos over qui ponnet at attiri sas manus in su pectus over qui ’lli istrazarit sos pannos over qui ’llu getarit a tterra over qui fagherit a chalchis et non lu fagherit defendendo a ssí, et sanbani de ciò non essirit, paghit assu rennu libras tres infini in libras ses], /5r/ considerando sa calidadi dessas personis offessidas et qui offendit, 9et si non pagat istet in prexoni ad voluntadi nostra, salvu si sa personi ferida esseret mugheri, figiu o ffigia o nebodi de figia o de fradi carrali o de sorri over famigari suo qui starit a pani et a vino suo over discipulu qui starit ad inparari: 10qui cussu qui l’at ferri esendo in su fattu et modu qui e‹s›t naradu de supra illu poçat batiri et castigari et in cussu attu no ’ndi paguit pena alcuna si ’ndi bogarit sanbini dae bucha over dae nasu over qui ’llu iscarrafiarit in sa fachi over in atera parti dessa personi sua qui dannu no ’ndi avirit. 11Et igussu simili si intendat dessos tudoris e curadoris de alcunus minoris qui castigarint e batirint a ssos qui stanti suta cura e tudoria issoru: qui no ’ndi paguint pena alcuna castigando·los per issu ditu modu.
12Et ‹si› alcuna persone faguirit dessas ditas maquicias qui sunt naradas de supra et paghi indi faguirint cun cussa personi ad qui avirit offesida, deppat benni daenanti nostru over dessu officiali o de majori de cussa terra over contrada in‹fra› dies XV de cha ad esser fata sa dita ‹maquicia› et in presencia dessu dittu officiali si façat sa paghi, et nos pro amore de Deus perdonamus prossa dita [paghi fata] su [q]uartu dessa maquicia.
- [s’ateru] | s’eteru A
- ‹o de pedra over de atera causa› | integro secondo A // offesida | offesidu
- qui alcunu delictu avenit | qui alcunu deppidu avirit ; si alcunu delictu avennet A
- de bonus hominis | per bonus hominis ; de bonos hominis A
- [over qui ’lli istrazarit sos pannos] | over qui ’llu istrazarit sos pannos A // [a tterra] | attera A
- o de fradi carrali | o que fradi carrali
- ‹si› | integro secondo A // in‹fra› dies XV | infra dies XV A // ‹maquicia› | integro secondo A // si façat sa paghi | si façant sa paghi ; si fazat sa paghi A // pro amore | per amore ; pro amore A


text: tótu agt, prn, avb Definitzione foras nudha, foras peruna parte o perunu tanti, css. cosa pigada chentza che ndhe bogare nudha: est un'agt. chi podet cambiare de m. a f. (si acumpàngiat númene de bidha, nau a su postu de sa gente de sa bidha, no cuncordat); candho est prn. de gente, prus che àteru dhu narant pl., totus (a/c.: candho est impreau coment'e prn. de gente est méngius a dhu nàrrere pl., ca assinuncas su chi si narat no est tanti precisu, es.: una maladia podet bènnere a totu = a totugantos o a donzi cosa? ◊ in sa vida amus bisonzu de totu = de totugantos o de donzi cosa?); s'imperat meda coment'e avb. in su sensu de deunudotu, meda, prenu prenu, e agiummai no cuncordat mai cun s'agt. o nm. chi acumpàngiat (si podet pentzare coment'e nau prus de su nm. chi no de su vrb.); coment'e agt. si ponet apustis e innanti de su nm.: candho est innanti si ponet s'art. in mesu e si ponet innanti sempre candho acumpàngiat su nm. impare cun agt. numeràriu, postu innanti de custu puru; in is prop. interrogativas si manígiat cun significau de elencu cumpletu: ite as batiu, totu, de bidha? ◊ ita eis fatu, totu, oi in iscola? (o fintzes ite totu as as batiu?)◊ comente azis fatu, totu, a coitare gai? Sinònimos e contràrios totucantu / deunudotu | ctr. nudha / nemmos, neune / palte Maneras de nàrrere csn: totu est chi… (+ vrb.)= mancai…, est in debbadas chi…; totu est chi no… (+ vrb. cong.)= mancari no…, fintzas si no…; cun totu chi…, chin totu custu = mancai…, belle e aici, mancari gai; (betare, pònnere) totu a unu = ghetai o pònniri impari; a tota fua, a tota die, a tota note = currindhe cantu prus si podet, die cun die, note note, a die o a note intrea; e + totu (etotu)= matessi, fuedhu po inditai un'identidadi, su própiu; de su totus = deunudotu, totu; totu a como, totu a cue ti che at dadu/daet a?!… = zenia de murrunzu, de briga pro isazerassione candho o ue no tocat; totu gai bos paret!… = gai fàtzile fàtzile bos paret!…; èssere o fàghere o totu o nudha = che a sos macos, fàghere chentza bídere chi tra su totu e su nudha si podet fàghere àteru, de tantas maneras; cun sos agt. numeràrios, pro su prus si che fúrriat a f.: totas duos, totas tres, totas bàtoro (ma fintzas "totos"), totas deghe; colare totu fora, totu intro = fai su giru (de unu logu) passendi isceti a parti de foras, de aintru; a totu + vrb. infinidu = faghindhe che tzegos, cun totu sa fortza, su chi narat su vrb. infinidu Frases ant fatu sas domos totas chena progetu ◊ si ndhe falant dae cadhu totos tres ◊ si avertint totus cudhus chi tenint bestiàmini ◊ totos cantos fint bellos ◊ ti cherzo in cumpagnia pro tota vida ◊ at bíviu totu is annus suus fadendu su serbidori ◊ che fit tota die in campu ◊ bi fit totu sa note e totu sa die ◊ mi at fuedhau de totu custas cosas ◊ bi fit totu Anela, totu Bolòtana ◊ perdono a totas duos ◊ semus illiscigados totos duos ◊ dade cara a totus sos cumandhamentos! 2. nci portu totu in sagrestia ◊ cussu gherrat contra a totu e contra a totus ◊ su totu e su nudha no sunt su matessi ◊ totus innòi seus? ◊ sunt tucaos totus ◊ totu comintzat e totu agabbat ◊ fatu totu azis? ◊ dónnia dí primu de arbèscere sa mama nd'iscidàt a totus ◊ chie totu bi aiat in sa festa? ◊ ite azis fatu, totu? 3. est totu currindhe, tochendhe, faghindhe, paret irbariadu! ◊ portu is manus totu tzacadas ◊ sos pantalones sunt totu segados ◊ sa zanna est abberta totu ◊ notesta fiu totu isciustu ◊ custu frutuàriu est totu guastu ◊ su logu est totu irbandhonadu, sa domo totu bruta ◊ is cratzonis furint totu isciustus ◊ cuss'iscritura est totu irballos! ◊ sa tzacheta est totu tapulada ◊ candho est in mesu a zente, tota si sisirinat ◊ totu cambas comenti fiat, Minnia setziat a cuadhu a sa moda de is mascus (I.Lecca)◊ cussu logu est totu pedra, su caminu est totu ludu ◊ is piciochedhus funt arribbaus totu assustraus! 4. seus malàdius totus a una callentura ◊ beta totu a unu, basolu e nughe, za los seberamus in domo ◊ cantas a totu cantare ◊ est tzerriendu a totu tzerriai ◊ est indúlliu a totu dia trabballendi ◊ cun totu chi fit faghindhe peneténscia, at traitu s'istima mia ◊ cun totu chi muzere mia fit betza, deo no cheria bídere sa fine sua innantis de sa mia ◊ dh'at iscritu mali su destinu miu, cun totu chi Deus est bonu a iscriri! (Lai)◊ totu a como ti che at dadu sa presse?! ◊ totu a cue ti che daet a fàghere s'onestu?! ◊ pro bàtoro sodhos? totu pro cussu at a èssere!… 5. sos malàidos fint sanados totas deghe ◊ in totos duos logos bi at féminas bellas ◊ faghiat bolare s'abba in totos bàtoro bicos de sa baltza ◊ cantu ti benint a costare totas tres, ebba, pudhéricu e isteglieri? (A.Pau)◊ su giúditze at iscapatu totas chentu chimbanta distimonzos ◊ totu est chi l'ispetet, s'azudu tou, su malevadadu!…◊ totu est chi no siat bona, sa cosa… isse la còmporat su matessi!◊ dh'apu inténdiu frastimendi a totu frastimai Ètimu ltn. tottus/totus Tradutziones Frantzesu tout, complètement Ingresu completely, whole Ispagnolu todo Italianu tutto, completaménte Tedescu ganz, völlig.